qundao/data-zh-poetry huggingface dataset:
闻友人童溺
作者：陶安
朝代：明

马前曾佩锦囊行，笑指风烟一舸轻。月冷江天无觅处，别随仙客去骑鲸。
闻立中书省命左右相国
作者：陶安
朝代：明

相国经邦业，中书出治原。一堂文武并，百辟表仪尊。自顾微踪远，今符素志存。十年参侍久，喜极复何言。
闻除代者及召还之命
作者：陶安
朝代：明

年残动归思，客至报除书。海内招文学，淮南起谪居。故人存有几，短发病来疏。天朗朝阳出，能无照曳裾。
闻鹱
作者：陶安
朝代：明

单鹱叫晴双鹱雨，不论朝暮报非虚。羽毛亦解天公意，傥不知机愧不如。
闽中王指挥报捷来金陵就送其归
作者：陶安
朝代：明

跨锦鞯，佩龙泉。豹韬鸣镝悬，玉玦钩重弦。手提髑髅血涟涟，走报捷音丹陛前。见杀贼酋长，天颜喜回春？盎。金币出内帑，三级崇资并加赏。亟还抚辑，要解民烦冤，毋徒诛夷，有乖优恤恩。
闽中王指挥报捷来金陵就送其归
作者：陶安
朝代：明
体裁：古风

跨锦鞯，佩龙泉。豹韬鸣镝悬，玉玦钩重弦。手提髑髅血涟涟，走报捷音丹陛前。见杀贼酋长，天颜喜回春�盎。金币出内帑，三级崇资并加赏。亟还抚辑，要解民烦冤，毋徒诛夷，有乖优恤恩。
阅兵奏凯 其一 阅兵一
作者：陶安
朝代：明

鸟翔虎翼亘连衡，江上风云万甲兵。惊骇蚩尤旗顿捲，豺狼何处敢横行。
阅兵奏凯 其七 奏凯二
作者：陶安
朝代：明

天皇赫怒静荆蛮，号令威严重若山。诸将奋先随克捷，六军踊跃凯歌还。
阅兵奏凯 其三 得捷一
作者：陶安
朝代：明

负固荆蛮久不庭，皇天眷德统天兵。戎衣一着诛魁丑，万姓讴歌四海清。
阅兵奏凯 其二 阅兵二
作者：陶安
朝代：明

巍巍左纛领干旄，百万神兵涌怒涛。战舰际天笳鼓震，定堪江海戮鲸鳌。
阅兵奏凯 其五 得捷三
作者：陶安
朝代：明

艨艟山拥塞荆湖，百万貔貅结阵图。火筏扼喉冲浪蹙，须臾窟穴尽鼪鼯。
阅兵奏凯 其八 奏凯三
作者：陶安
朝代：明

征讨凶残奏凯旋，圣皇功德并尧天。从今汛扫华夷净，海晏河清万万年。
阅兵奏凯 其六 奏凯一
作者：陶安
朝代：明

交锋酣战六时过，湖面僵尸蔽白波。一箭流星酋首殪，军民百万动欢歌。
阅兵奏凯 其四 得捷二
作者：陶安
朝代：明

圣主亲征百辟从，躬提黄钺振皇风。却嗟螳臂那当辙，万甲桓桓画虎熊。
阅兵奏凯·阅兵一
作者：陶安
朝代：明

鸟翔虎翼亘连衡，江上风云万甲兵。惊骇蚩尤旗顿捲，豺狼何处敢横行。巍巍左纛领干旄，百万神兵涌怒涛。战舰际天笳鼓震，定堪江海戮鲸鳌。负固荆蛮久不庭，皇天眷德统天兵。戎衣一着诛魁丑，万姓讴歌四海清。圣主亲征百辟从，躬提黄钺振皇风。却嗟螳臂那当辙，万甲桓桓画虎熊。艨艟山拥塞荆湖，百万貔貅结阵图。火筏扼喉冲浪蹙，须臾窟穴尽鼪鼯。交锋酣战六时过，湖面僵尸蔽白波。一箭流星酋首殪，军民百万动欢歌。天皇赫怒静荆蛮，号令威严重若山。诸将奋先随克捷，六军踊跃凯歌还。征讨凶残奏凯旋，圣皇功德并尧天。从今汛扫华夷净，海晏河清万万年。
阳罗堡
作者：陶安
朝代：明

朔汉强兵此渡江，前朝郡邑望风降。中天日月新开国，大地山河一倚窗。西楚无人撞玉斗，东都有客赋金釭。上流冲要皆宁帖，定鼎何须力士扛。
阿墉二首
作者：陶安
朝代：明

阿墉方四岁，学诵五言诗。头耸骨如角，情钟翁所奇。候门迎马到，哭妹感人思。夜夜灯前看，宽怀有此儿。时时思祖母，啼向素帏前。近者吾衰甚，闻之涕泫然。一心期汝长，八世嗣家传。幸有书巢在，成才望老天。
阿墉二首·其一
作者：陶安
朝代：明

阿墉方四岁，学诵五言诗。头耸骨如角，情钟翁所奇。候门迎马到，哭妹感人思。夜夜灯前看，宽怀有此儿。
阿墉二首·其二
作者：陶安
朝代：明

时时思祖母，啼向素帏前。近者吾衰甚，闻之涕泫然。一心期汝长，八世嗣家传。幸有书巢在，成才望老天。
除教职
作者：陶安
朝代：明

孤剑频年两鬓残，飞腾每切寸心丹。喜持黄纸新除重，那厌青毡旧业寒。杨柳晚风嗟客路，圣贤心事付儒冠。也知衿佩相亲处，日与敷宣坐讲坛。
陶培之中堂试诗送其归
作者：陶安
朝代：明

砚池斗墨飞云烟，楼前迅洒舂容篇。主司抚卷赏才美，况乃奥学穷先天。江蛾云际颦黯然，忽看翠展双婵娟。川灵错愕感齿录，词情飘逸如谪仙。天上文光现斗躔，旗铃佳信人间传。更当秋香分老桂，瑶台玉宇飞翩翩。大府侯伯争下贤，酌酒宾墀丰俎笾。簪花小作杏园宴，赠以文锦荣归旋。雨冷湖轩夜如年，圣贤心法宜精研。少年高科古所戒，勿为利禄情拳拳。
雁鹊二图
作者：陶安
朝代：明

远塞来宾伴不孤，半生粒食寄江湖。虽然矰缴频年少，未可巡更少雁奴。仙信遥传入綵楼，桥成天女渡河流。不缘报喜人争听，金印尝将拜列侯。
雁鹊二图·其一
作者：陶安
朝代：明

远塞来宾伴不孤，半生粒食寄江湖。虽然矰缴频年少，未可巡更少雁奴。
雁鹊二图·其二
作者：陶安
朝代：明

仙信遥传入綵楼，桥成天女渡河流。不缘报喜人争听，金印尝将拜列侯。
雨过
作者：陶安
朝代：明

雨过山添色，推窗翠扑衣。秧随新水长，蝶趁落花飞。江近檐头挂，春从客里归。沙乾聊可步，倚杖绿阴肥。
雨馆偶成
作者：陶安
朝代：明

山中三日雨，榻上一毡寒。野暝云吞树，溪回雪舞湍。孤飞迷白鸟，数点淡苍峦。闭户空林下，萧条意强宽。
雪洞
作者：陶安
朝代：明

太素中含月窟圆，凿开冰玉万重坚。明生虚室疑无夜，冷积阴岩自有天。琪树飞花迷鹤侣，石门掣锁露棋仙。玲珑相对同高洁，宛在华阳福地眠。
雾
作者：陶安
朝代：明

阴阴似尘起，曙色忽成昏。绿树杳无迹，青山不在门。着人衣渐湿，蔽野豹深蹲。还喜清飙发，天开放晓暾。
霜露
作者：陶安
朝代：明

霜露应时降，年年生客愁。长怀旧茔域，不得省松楸。落日青山远，凄风老涕流。萦心皆国事，无暇为身谋。
青松社图
作者：陶安
朝代：明

天地冲融显至仁，溪头霁月泗滨春。满林霜雪高标健，在坐簪绅众理循。草色映窗青共好，棣华联蒂秀双陈。髯翁偃蹇真奇遇，见此师生数伟人。
靳总管新任
作者：陶安
朝代：明

天子求贤守，君侯牧此邦。四郊多壁垒，五马建麾幢。西北辞枢府，东南控大江。黄堂施号令，赤子解忧？。昔者怀才艺，遭时选厚厖。九龙居得五，一鹗荐无双。梁栋资名植，圭璋琢美玒。早朝随仗马，夜馆读书釭。台宪纲频振，春官礼不哤。赋梅心似铁，润草笔如杠。枫荫垂丹陛，薇香透琐窗。绣衣劳远使，宝鼎可轻扛。优诏镇千里，深仁满一腔。冈陵苏旱亩，防岸息奔泷。声动民谣裤，欢浮社酒缸。炊烟嘘冷灶，甘雨活枯桩。羽扇挥能捷，乡兵出已降。花村皆放犊，月野不惊尨。泮水招衿佩，天河洗甲鏦。陂应千顷贮，钟岂寸莛撞。民病怜鱼辙，途穷济石矼。曕依今有地，道德启愚憃。
靳总管新任
作者：陶安
朝代：明
体裁：五言排律

天子求贤守，君侯牧此邦。四郊多壁垒，五马建麾幢。西北辞枢府，东南控大江。黄堂施号令，赤子解忧�。昔者怀才艺，遭时选厚厖。九龙居得五，一鹗荐无双。梁栋资名植，圭璋琢美玒。早朝随仗马，夜馆读书釭。台宪纲频振，春官礼不哤。赋梅心似铁，润草笔如杠。枫荫垂丹陛，薇香透琐窗。绣衣劳远使，宝鼎可轻扛。优诏镇千里，深仁满一腔。冈陵苏旱亩，防岸息奔泷。声动民谣裤，欢浮社酒缸。炊烟嘘冷灶，甘雨活枯桩。羽扇挥能捷，乡兵出已降。花村皆放犊，月野不惊尨。泮水招衿佩，天河洗甲鏦。陂应千顷贮，钟岂寸莛撞。民病怜鱼辙，途穷济石矼。瞻依今有地，道德启愚憃。
题何氏心远楼
作者：陶安
朝代：明

山深众喧寂，而有太古风。西南起高楼，居者恬以冲。笑傲浮云上，俯视沧海东。遐哉天地阔，在我方寸中。草木有生意，乐此遗世翁。脱彼事物役，求道有始终。所以平日志，不与浅近同。神交羲皇前，高趣谁能穷。
题刘履道行卷
作者：陶安
朝代：明

分得梅溪派，湖皋润泽深。藜烟照书閤，芹雨沐儒林。白发寒毡梦，青山故国心。园亭好花竹，几度望佳音。
题墨梅风烟雪月四首
作者：陶安
朝代：明

万点馀香收不得，倚楼莫怨笛声吹。此情已在和羹鼎，自与东风暗有期。烟锁空江晓未开，暗中顾影自怜才。岁寒标格不可掩，消息已从天上来。冰雪塞天阳气转，幽香飞动老龙鳞。平生每事居人后，十月严凝占得春。百卉未春先入选，玉堂梦远老侵寻。黄昏耿立无人过，唯有素娥知此心。
题墨梅风烟雪月四首·其一
作者：陶安
朝代：明

万点馀香收不得，倚楼莫怨笛声吹。此情已在和羹鼎，自与东风暗有期。
题墨梅风烟雪月四首·其三
作者：陶安
朝代：明

冰雪塞天阳气转，幽香飞动老龙鳞。平生每事居人后，十月严凝占得春。
题墨梅风烟雪月四首·其二
作者：陶安
朝代：明

烟锁空江晓未开，暗中顾影自怜才。岁寒标格不可掩，消息已从天上来。
题墨梅风烟雪月四首·其四
作者：陶安
朝代：明

百卉未春先入选，玉堂梦远老侵寻。黄昏耿立无人过，唯有素娥知此心。
题孔隐君挽诗卷
作者：陶安
朝代：明

墓木年来拱，庭兰日有芳。与君虽不识，闻誉亦堪伤。田宅金渊在，源流泗水长。禹钧阴德厚，遗绪未茫茫。
题张源相辛巳试院唱和诗卷
作者：陶安
朝代：明

仙凡相去咫尺间，弱水隔断蓬莱山。鹄袍星散夜色皎，寒随天风生佩环。帘动波纹烛影闲，宝兔喷落红霞斑。三场校对时有暇，咳唾珠玉遗人寰。我赋浙江徒手还，丹桂可望不可攀。后来战艺始得俊，南宫转觉功名悭。大省铨衡新檄颁，金陵邂逅生欢颜。得钱沽酒慰岑寂，时出险句惊神奸。袖携众作无可删，故人各已登朝班。见君此卷动馀兴，行闻胪唱开天关。
题杨生诗集
作者：陶安
朝代：明

洙泗既删定，汉魏渐浮华。贵不失情性，当知有正葩。杨生吟调古，老子喜容加。白璧磨来瑩，何难成一家。
题杨生诗集
作者：陶安
朝代：明
体裁：五言律诗

洙泗既删定，汉魏渐浮华。贵不失情性，当知有正葩。杨生吟调古，老子喜容加。白璧磨来莹，何难成一家。
题柳如庵小影
作者：陶安
朝代：明

如庵神医妙天下，后来安有如翁者。我恨生晚不识翁，形神已落丹青写。漆瞳双炯雪髯疏，丰颔童颜意潇洒。丹台玉室本仙流，药圣惊人自天假。宛陵翁季人中龙，相见情怀即倾泻。家藏医书千种馀，奇论名方归取舍。硝黄用少参苓多，指点孙韦闻见寡。乌纱笼发青霞衣，何心朝服金犀銙。蹇驴缓策引新驹，何心云路如龙马。举头自有天为邻，富贵于吾犹土苴。一筇一笠相随处，入眼溪山总幽雅。仆夫喜色望归涂，落日池滨炯万瓦。六丁下取可用方，造化茫茫入吾把。三彭剿除清不寐，霜杵声中剔红灺。丹砂鍊养艳金花，玉露精英挹琼斝。高情追逐羲皇人，岂特馀功及尻踝。还君此图三叹息，两袖天风飒秋野。
题江阴侯杜安道宅画马二首
作者：陶安
朝代：明

洗罢桃花浪暖时，群空冀北见权奇。五花云湿青丝鞚，百战功成不自知。房宿何年寓世间，四蹄踣铁度天山。沙场酣战誇神骏，奏凯归来十二閒。
题江阴侯杜安道宅画马二首·其一
作者：陶安
朝代：明

洗罢桃花浪暖时，群空冀北见权奇。五花云湿青丝鞚，百战功成不自知。
题江阴侯杜安道宅画马二首·其二
作者：陶安
朝代：明

房宿何年寓世间，四蹄踣铁度天山。沙场酣战誇神骏，奏凯归来十二閒。
题江阴侯杜安道宅画马二首庚子二月十七日上在姑孰游灵山无相庵时仆与汪朝宗都谏王思文理问俱侍行王赋绝句三首因次其韵·其一
作者：陶安
朝代：明
体裁：七言绝句

雾敛春郊现烛龙，偶来禅刹问真空。当门一曲清泠水，物外人间便不同。
题池口驿
作者：陶安
朝代：明

孤帆向江汉，四野息风尘。忽见满山雪，因之怀故人。沧波遥注海，冻树暗藏春。他日重来处，桑麻雨露新。
题画
作者：陶安
朝代：明

鼓罢瑶琴策杖还，空山流水听潺潺。夕阳林外风尘起，输与先生不出山。
题画二首
作者：陶安
朝代：明

隔岸群峰带鹤汀，水添夜雨芷蒲青。展书每向船头读，风外沙鸥亦惯听。山鸟山花别有春，薜萝补屋净无尘。箪瓢自得贫中乐，肯逐京华旅食人。
题画二首·其一
作者：陶安
朝代：明

隔岸群峰带鹤汀，水添夜雨芷蒲青。展书每向船头读，风外沙鸥亦惯听。
题画二首·其二
作者：陶安
朝代：明

山鸟山花别有春，薜萝补屋净无尘。箪瓢自得贫中乐，肯逐京华旅食人。
题画应制
作者：陶安
朝代：明

竹囊琴剑二苍童，官道驱驰并玉骢。相顾应谈天下事，封书同奏帝王宫。
题范氏文官花二首
作者：陶安
朝代：明

卉木无情似有情，九天雨露赐恩荣。何缘颜色频更换，别有春工染得成。荔枝绿后绯还紫，金带围腰事亦常。天遣名花作奇谶，一门数世盛文章。
题范氏文官花二首·其一
作者：陶安
朝代：明

卉木无情似有情，九天雨露赐恩荣。何缘颜色频更换，别有春工染得成。
题范氏文官花二首·其二
作者：陶安
朝代：明

荔枝绿后绯还紫，金带围腰事亦常。天遣名花作奇谶，一门数世盛文章。
题袁氏卧雪堂二首
作者：陶安
朝代：明

洛城风雪未开门，空屋僵眠懒谒人。独向岁寒持节操，始知君子不忧贫。雪满横山晓冷严，华堂帐暖蔽重帘。纵然邑宰来相见，不似当时举孝廉。
题袁氏卧雪堂二首·其一
作者：陶安
朝代：明

洛城风雪未开门，空屋僵眠懒谒人。独向岁寒持节操，始知君子不忧贫。
题袁氏卧雪堂二首·其二
作者：陶安
朝代：明

雪满横山晓冷严，华堂帐暖蔽重帘。纵然邑宰来相见，不似当时举孝廉。
题贤母传
作者：陶安
朝代：明

仙尉曾资内助贤，寸心贞洁对青天。教儿书积千馀轴，守节家居五十年。独对残灯了机杼，不将明镜照朱铅。老来福庆人稀有，善行垂光太史传。
题通微斋
作者：陶安
朝代：明

道体本无迹，至隐不可见。彼美方外人，达此弗迷眩。寸心造幽玄，寂然该众善。真机忽显露，妙用生万变。
题青田刘氏园亭诗卷
作者：陶安
朝代：明

湖光近接少微星，玄鹤飞来洞不扃。天雨好花开桂苑，地栽修竹似兰亭。文鱼跃水凭栏看，黄鸟吟春隔树听。江左芹香解留客，故山有梦绕银屏。
题鸂�竹雀萱堂图
作者：陶安
朝代：明
体裁：古风

珍禽文采明金沙，相顾似怜毛羽嘉。托邻喜傍君子竹，忘忧更有宜男花。良工笔意何处好，林雀哺雏心使饱。北堂留得此图看，依旧春晖照幽草。
风逆
作者：陶安
朝代：明

浪激船头上苦迟，无端又被逆风吹。桐城山在江西畔，三日相随尚不离。
风雨
作者：陶安
朝代：明

刚风吹海立，飞雨自天来。汹汹鲸鲵沸，萧萧鸿雁哀。行人淹道路，君子济云雷。进止从天意，知几不蹈灾。
风雨中过阳罗堡矶
作者：陶安
朝代：明

石立江中举棹危，风驱浪下建瓴垂。辋川烟雨王维画，滟滪舟航杜老诗。傍岸徐行方得稳，涉川能待未为迟。惜无好酒波间酹，为谢冯夷出此奇。
飞蚁
作者：陶安
朝代：明

巨蚁插两翼，形与蜂虻类。群然穴我室，齧肥若锥利。寻膻行案几，乘间穿衣袂。童子塞罅隙，又出屯满地。有时忽飞扬，喧斗争意气。高或登栋梁，近或栖褥被。或落头面上，或依墙壁萃。见者辄怒憎，予独无害意。念其造物生，似知君臣义。但令扫常洁，迹远自清致。
馆中山朝元观作
作者：陶安
朝代：明

自出徵租五十日，朝元阁下首频搔。客中喜遇故乡友，秋后自怜疏布袍。老火流空望霖雨，西风入湖飞雪涛。扁舟又欲渡江去，桂影满身明月高。
首尾吟七首
作者：陶安
朝代：明

人于物外莫容心，贫贱何忧富不淫。待价有如藏椟玉，引年无意乞骸金。深山鹿豕情依旧，高阁麒麟事属今。天爵在躬怀至宝，人于物外莫容心。人于物外莫容心，内境神光万象森。衽席严持师保训，羹墙宛见圣贤临。游居道阃清平旦，耕穫书田惜寸阴。陋巷岩廊俱自得，人于物外莫容心。人于物外莫容心，己不求人人自寻。莘野得君亡夏日，傅岩起相作商霖。鹰扬功在九韬略，龙跃威施七纵擒。事业时来皆分内，人于物外莫容心。人于物外莫容心，往事骄盈可作箴。七叶貂蝉权位赫，五侯蜡烛宠恩深。酒肴腐败饥人死，裘马轻肥杰士沈。损抑自无欹器覆，人于物外莫容心。人于物外莫容心，古淡情怀付雅琴。山阁松风贞白氅，野窗梅月杜陵衾。入厨空寂惟存菜，锄地清高不拾金。须信豪奢非久耐，人于物外莫容心。人于物外莫容心，谩有声华动士林。将帅威行丸走坂，君臣道合芥投针。瑟工不计人憎爱，酒旨还随量浅深。老大青天应未负，人于物外莫容心。人于物外莫容心，名教无惭我所歆。正笏立朝安进退，点书教子细披吟。青山渺渺频来梦，华发萧萧渐满簪。齑瓮茶铛清味足，人于物外莫容心。
首尾吟七首·其一
作者：陶安
朝代：明

人于物外莫容心，贫贱何忧富不淫。待价有如藏椟玉，引年无意乞骸金。深山鹿豕情依旧，高阁麒麟事属今。天爵在躬怀至宝，人于物外莫容心。
首尾吟七首·其七
作者：陶安
朝代：明

人于物外莫容心，名教无惭我所歆。正笏立朝安进退，点书教子细披吟。青山渺渺频来梦，华发萧萧渐满簪。齑瓮茶铛清味足，人于物外莫容心。
首尾吟七首·其三
作者：陶安
朝代：明

人于物外莫容心，己不求人人自寻。莘野得君亡夏日，傅岩起相作商霖。鹰扬功在九韬略，龙跃威施七纵擒。事业时来皆分内，人于物外莫容心。
首尾吟七首·其二
作者：陶安
朝代：明

人于物外莫容心，内境神光万象森。衽席严持师保训，羹墙宛见圣贤临。游居道阃清平旦，耕穫书田惜寸阴。陋巷岩廊俱自得，人于物外莫容心。
首尾吟七首·其五
作者：陶安
朝代：明

人于物外莫容心，古淡情怀付雅琴。山阁松风贞白氅，野窗梅月杜陵衾。入厨空寂惟存菜，锄地清高不拾金。须信豪奢非久耐，人于物外莫容心。
首尾吟七首·其六
作者：陶安
朝代：明

人于物外莫容心，谩有声华动士林。将帅威行丸走坂，君臣道合芥投针。瑟工不计人憎爱，酒旨还随量浅深。老大青天应未负，人于物外莫容心。
首尾吟七首·其四
作者：陶安
朝代：明

人于物外莫容心，往事骄盈可作箴。七叶貂蝉权位赫，五侯蜡烛宠恩深。酒肴腐败饥人死，裘马轻肥杰士沈。损抑自无欹器覆，人于物外莫容心。
首尾吟二十首
作者：陶安
朝代：明

达观万象付评量，性命元机孰主张。天地无穷皆一物，帝王有统始三皇。衮衣制礼兴周室，科斗成文出孔堂。可喜生民殊鬼蜮，达观万象付评量。达观万象付评量，底事虚空一色苍。高大绝伦包六合，运行无息系三光。忍令颜蹠殊脩短，偏遇尧汤久雨旸。此意微茫还识否，达观万象付评量。达观万象付评量，今古人间一素王。曾孟有书明道学，汉唐无统烂词章。澄渊静绝风涛险，灵府虚含日月光。参透考亭宗旨后，达观万象付评量。达观万象付评量，自昔王畿制四方。天设函关雄百二，地环洛邑定中央。鹰扬西土功成速，鹿走中原力逐彊。有德易兴无德否，达观万象付评量。达观万象付评量，多少英雄古战场。曾见雌雄分楚汉，从来揖让只虞唐。马牛谣谶归江左，龙凤姿容起晋阳。天命人心非倖致，达观万象付评量。达观万象付评量，过眼荣华梦一场。不把聪明补名教，枉将心志变荒唐。穷经如睹行天日，涉难须经肃物霜。方寸尽能藏宇宙，达观万象付评量。达观万象付评量，欲访丹邱不死乡。天上玉棺如实事，山中金鼎岂良方。偷桃浪尔奇方朔，辟谷飘然独子房。椎碎三神驱恍惚，达观万象付评量。达观万象付评量，楼殿如星起宝坊。唱佛狂谈如有理，参禅兀坐畏无常。法传心印皆文字，形寓阎浮即色香。未必真空都绝物，达观万象付评量。达观万象付评量，大化茫茫气翕张。地辟天开呈海岳，春生秋杀运阴阳。先王礼乐光三代，列国干戈起四方。正闰相承离又合，达观万象付评量。达观万象付评量，司造神功挈纪纲。刬尽剑门除割据，荡平滟滪作康庄。太空日月明无蚀，永夜星辰净敛芒。长愿清宁天地好，达观万象付评量。达观万象付评量，积石龙门势渺茫。西渎流长多润泽，中原地决废耕桑。近年有路通星海，终古无人凿吕梁。莫信槎仙说葱岭，达观万象付评量。达观万象付评量，轗轲由天莫可禳。文士有才多薄命，忠臣仗节或罹殃。鳄鱼遁迹潮民喜，蜃气凌寒海市张。造物还能爱瑰杰，达观万象付评量。达观万象付评量，气化参差亦泛常。美矣长松生涧底，时哉雌雉在山梁。数年许史荣西汉，千古夷齐饿首阳。往事纷纭何止此，达观万象付评量。达观万象付评量，政教流行国祚昌。皇极居尊施五福，人文成化立三纲。世家公子歌麟趾，天下奇才睹凤凰。更有山林安分者，达观万象付评量。达观万象付评量，治日无多乱日长。汉火渐寒三国战，晋疆顿削五湖攘。诫忘金鉴成天宝，法变青苗厄靖康。一统山河忽如此，达观万象付评量。达观万象付评量，历代人才志气扬。佐国大家钟鼎贵，开边能将甲兵彊。乘时立见功名显，持满无如礼法将。骄傲谦恭悬绝甚，达观万象付评量。达观万象付评量，恶物蕃滋苦见妨。秋雨稻畦稂莠长，春风花圃草莱荒。满家厌听喧蝇蚋，当路惊闻走虎狼。元气生生何糅杂，达观万象付评量。达观万象付评量，事遇成全又不长。井邑繁华龙斗野，池台歌舞鹿游场。人情正好生离别，花艳方新遇折伤。郊外行春风雨至，达观万象付评量。达观万象付评量，静玩羲图理数彰。五月豕羸防至弱，六阳龙亢戒全刚。弥纶道妙天无间，辅相功神世永康。太极更求形上者，达观万象付评量。达观万象付评量，喜有贤能列庙堂。多病数年亲药饵，远游千里忆松篁。当门湖水涵天阔，隔树山禽语昼长。岩壑轩裳随所遇，达观万象付评量。
首尾吟二十首·其一
作者：陶安
朝代：明

达观万象付评量，性命元机孰主张。天地无穷皆一物，帝王有统始三皇。衮衣制礼兴周室，科斗成文出孔堂。可喜生民殊鬼蜮，达观万象付评量。
首尾吟二十首·其七
作者：陶安
朝代：明

达观万象付评量，欲访丹邱不死乡。天上玉棺如实事，山中金鼎岂良方。偷桃浪尔奇方朔，辟谷飘然独子房。椎碎三神驱恍惚，达观万象付评量。
首尾吟二十首·其三
作者：陶安
朝代：明

达观万象付评量，今古人间一素王。曾孟有书明道学，汉唐无统烂词章。澄渊静绝风涛险，灵府虚含日月光。参透考亭宗旨后，达观万象付评量。
首尾吟二十首·其九
作者：陶安
朝代：明

达观万象付评量，大化茫茫气翕张。地辟天开呈海岳，春生秋杀运阴阳。先王礼乐光三代，列国干戈起四方。正闰相承离又合，达观万象付评量。
首尾吟二十首·其二
作者：陶安
朝代：明

达观万象付评量，底事虚空一色苍。高大绝伦包六合，运行无息系三光。忍令颜蹠殊脩短，偏遇尧汤久雨旸。此意微茫还识否，达观万象付评量。
首尾吟二十首·其二十
作者：陶安
朝代：明

达观万象付评量，喜有贤能列庙堂。多病数年亲药饵，远游千里忆松篁。当门湖水涵天阔，隔树山禽语昼长。岩壑轩裳随所遇，达观万象付评量。
首尾吟二十首·其五
作者：陶安
朝代：明

达观万象付评量，多少英雄古战场。曾见雌雄分楚汉，从来揖让只虞唐。马牛谣谶归江左，龙凤姿容起晋阳。天命人心非倖致，达观万象付评量。
首尾吟二十首·其八
作者：陶安
朝代：明

达观万象付评量，楼殿如星起宝坊。唱佛狂谈如有理，参禅兀坐畏无常。法传心印皆文字，形寓阎浮即色香。未必真空都绝物，达观万象付评量。
首尾吟二十首·其六
作者：陶安
朝代：明

达观万象付评量，过眼荣华梦一场。不把聪明补名教，枉将心志变荒唐。穷经如睹行天日，涉难须经肃物霜。方寸尽能藏宇宙，达观万象付评量。
首尾吟二十首·其十
作者：陶安
朝代：明

达观万象付评量，司造神功挈纪纲。刬尽剑门除割据，荡平滟滪作康庄。太空日月明无蚀，永夜星辰净敛芒。长愿清宁天地好，达观万象付评量。
首尾吟二十首·其十一
作者：陶安
朝代：明

达观万象付评量，积石龙门势渺茫。西渎流长多润泽，中原地决废耕桑。近年有路通星海，终古无人凿吕梁。莫信槎仙说葱岭，达观万象付评量。
首尾吟二十首·其十七
作者：陶安
朝代：明

达观万象付评量，恶物蕃滋苦见妨。秋雨稻畦稂莠长，春风花圃草莱荒。满家厌听喧蝇蚋，当路惊闻走虎狼。元气生生何糅杂，达观万象付评量。
首尾吟二十首·其十三
作者：陶安
朝代：明

达观万象付评量，气化参差亦泛常。美矣长松生涧底，时哉雌雉在山梁。数年许史荣西汉，千古夷齐饿首阳。往事纷纭何止此，达观万象付评量。
首尾吟二十首·其十九
作者：陶安
朝代：明

达观万象付评量，静玩羲图理数彰。五月豕羸防至弱，六阳龙亢戒全刚。弥纶道妙天无间，辅相功神世永康。太极更求形上者，达观万象付评量。
首尾吟二十首·其十二
作者：陶安
朝代：明

达观万象付评量，轗轲由天莫可禳。文士有才多薄命，忠臣仗节或罹殃。鳄鱼遁迹潮民喜，蜃气凌寒海市张。造物还能爱瑰杰，达观万象付评量。
首尾吟二十首·其十五
作者：陶安
朝代：明

达观万象付评量，治日无多乱日长。汉火渐寒三国战，晋疆顿削五湖攘。诫忘金鉴成天宝，法变青苗厄靖康。一统山河忽如此，达观万象付评量。
首尾吟二十首·其十八
作者：陶安
朝代：明

达观万象付评量，事遇成全又不长。井邑繁华龙斗野，池台歌舞鹿游场。人情正好生离别，花艳方新遇折伤。郊外行春风雨至，达观万象付评量。
首尾吟二十首·其十六
作者：陶安
朝代：明

达观万象付评量，历代人才志气扬。佐国大家钟鼎贵，开边能将甲兵彊。乘时立见功名显，持满无如礼法将。骄傲谦恭悬绝甚，达观万象付评量。
首尾吟二十首·其十四
作者：陶安
朝代：明

达观万象付评量，政教流行国祚昌。皇极居尊施五福，人文成化立三纲。世家公子歌麟趾，天下奇才睹凤凰。更有山林安分者，达观万象付评量。
首尾吟二十首·其四
作者：陶安
朝代：明

达观万象付评量，自昔王畿制四方。天设函关雄百二，地环洛邑定中央。鹰扬西土功成速，鹿走中原力逐彊。有德易兴无德否，达观万象付评量。
首尾吟六首
作者：陶安
朝代：明

人生何苦走西东，眼底浮云迹易空。远路挈家经至险，大船鬻货伏真穷。马行蜀栈高天碧，猿啸巫山落日红。木叶萧萧时序晏，人生何苦走西东。人生何苦走西东，琴剑淹留邸舍中。故陇楸梧几寒食，荒庭松菊自秋风。天涯月色伤心曲，镜里年华入鬓蓬。但见知归鸿燕去，人生何苦走西东。祸福皆由自己为，莫谈气数怠脩持。壮夫饮酖难逃死，贫者营资不绝炊。贵骨插身遭斲凿，饿文入口繫安危。鬼神予夺无他意，祸福皆由自己为。祸福皆由自己为，古来家国亦如之。隐情毕达群黎悦，谏口才钳万事隳。汉祖宽仁兼楚地，商辛炮烙动周师。兴亡未必俱天定，祸福皆由自己为。报应随心理最真，枢机为主此为宾。杀蛇曾作国中相，度蚁当魁天下人。然火请君先入瓮，出门无验莫容身。快寻善恶源头看，报应随心理最真。报应随心理最真，当存仁厚作贤臣。从来出尔仍反尔，无或刑人更杀人。没后方知廉是伪，生前独以刻为淳。自经沟渎将谁咎，报应随心理最真。
首尾吟六首·其一
作者：陶安
朝代：明

人生何苦走西东，眼底浮云迹易空。远路挈家经至险，大船鬻货伏真穷。马行蜀栈高天碧，猿啸巫山落日红。木叶萧萧时序晏，人生何苦走西东。
首尾吟六首·其三
作者：陶安
朝代：明
体裁：七言律诗

祸福皆由自己为，莫谈气数怠脩持。壮夫饮酖难逃死，贫者营资不绝炊。贵骨插身遭斲凿，饿文入口系安危。鬼神予夺无他意，祸福皆由自己为。
首尾吟六首·其三
作者：陶安
朝代：明

祸福皆由自己为，莫谈气数怠脩持。壮夫饮酖难逃死，贫者营资不绝炊。贵骨插身遭斲凿，饿文入口繫安危。鬼神予夺无他意，祸福皆由自己为。
首尾吟六首·其二
作者：陶安
朝代：明

人生何苦走西东，琴剑淹留邸舍中。故陇楸梧几寒食，荒庭松菊自秋风。天涯月色伤心曲，镜里年华入鬓蓬。但见知归鸿燕去，人生何苦走西东。
首尾吟六首·其五
作者：陶安
朝代：明

报应随心理最真，枢机为主此为宾。杀蛇曾作国中相，度蚁当魁天下人。然火请君先入瓮，出门无验莫容身。快寻善恶源头看，报应随心理最真。
首尾吟六首·其六
作者：陶安
朝代：明

报应随心理最真，当存仁厚作贤臣。从来出尔仍反尔，无或刑人更杀人。没后方知廉是伪，生前独以刻为淳。自经沟渎将谁咎，报应随心理最真。
首尾吟六首·其四
作者：陶安
朝代：明

祸福皆由自己为，古来家国亦如之。隐情毕达群黎悦，谏口才钳万事隳。汉祖宽仁兼楚地，商辛炮烙动周师。兴亡未必俱天定，祸福皆由自己为。
马
作者：陶安
朝代：明

一匹乌骓一紫骝，远冲风雨出西州。久谙驱策能无弃，不惜长途汗血流。
马当矶
作者：陶安
朝代：明

低垂天宇湿青苍，西走危矶是马当。怒虎脊高生龃龉，活龙鳞动闪光芒。三更独月开初晓，万古重关扼大荒。应想山灵爱诗客，翠屏如削照衣裳。
驾幸狮子山应制
作者：陶安
朝代：明

圣皇应天运，出以安民生。拨乱反之正，仁敷臻泰宁。十年天下一刬平，纪年定鼎开神京。城西有山极奇峻，昂昂雄峙长江汀。其山俨若狻猊形，百兽仰伏皆来庭。江流其下赴朝宗，汹涌昕夕弗少停。法驾时幸临，乃以观民风、体民情，匪为逸乐无事而空行。峰峦虎兕奔，波浪虹霓腾。风帆烟舶，商旅互来往。秧畴麦畛，农父方耘耕。云霞舒卷芷杜青，森罗万象皆来呈。重瞳顾盻值晴霁，谓此景界由天成。用赐此山号狮子，昭示坚久无穷名，吁祥麟出㙐凤鸣。四海为一家，于穆皇风清。肇造勤，礼乐兴。顺游豫，恢纲纮。武多牙爪，文诚股肱。登台陋汉高，思士发歌声。乾道复何为，贻谋千万龄。
鬼神
作者：陶安
朝代：明

阴阳聚散在乾坤，万物初终理一原。泯泯形声还寓迹，森森枝叶复归根。周流冬夏成功显，鼓舞风霆妙用存。灵气充然随处有，人间承祀礼知尊。
鸿门
作者：陶安
朝代：明

寒侵玉帐酒阑珊，铁甲重围意度闲。真命未应遭虎口，至亲犹解护龙颜。一双白璧虽归楚，万丈朱光已满关。亚父不知仁义主，至今遗恨在人间。
鹤笼
作者：陶安
朝代：明

相依蕙帐贮仙禽，不似松巢结在林。月色穿来窥瘦骨，露华飞入戛清音。宽容聊息双轮翅，盘促难拘万里心。童子放开欣客至，孤山祠下迹堪寻。
鹦鹉洲
作者：陶安
朝代：明

绿衣使者到南州，处士时从黄祖游。纵笔文辞嗟好鸟，动人音节振鸣璆。芳洲过雨生青草，感客临流照白头。若使才高忠义笃，丹心应在主家楼。
黄冈寓所
作者：陶安
朝代：明

雾雨一城暗，梨花三月天。空梁春蚁堕，疏壁暮蚊穿。草密藏枯井，苔荒蚀断砖。开门山色好，飞翠落吟笺。
黄老
作者：陶安
朝代：明

神哉变化机，黄帝尧舜氏。垂衣民自化，制作初盛美。皇风与帝德，轩辕会终始。上衍羲农业，下肇唐虞理。斯文昌圣统，大法建人纪。末世怪诞流，放荡言僻诡。膝行崆峒山，问道广成子。鼎湖昼升天，冉冉乘龙起。群臣攀须堕，抱弓葬冠履。乃为方士祖，继者独聃耳。秦汉称黄老，清静遂仿此。圣人亦人类，有生必有死。安得臂为翰，腐尸青冥里。宣尼赞周易，三圣同一轨。跻老侪诸黄，无乃伤鄙俚。或云黄石公，倒置尤非是。向使邹孟出，排辟岂得已。医家祠有熊，贬与方技齿。我久厌俗谈，一刷万古耻。
黄鹤楼
作者：陶安
朝代：明

月借金波染素身，天风吹度大瀛滨。羽衣对酒蹁跹处，绮阁梯空浩荡春。有客乘云去千载，满汀芳草长重茵。城头日暖收旗鼓，拟傍阑干畅望频。
黄麻滩
作者：陶安
朝代：明

黄麻滩前难舣舟，无港无矶江直流。松云群行似飞狖，山雪数点如轻鸥。举酒听歌鹦鹉赋，清波疑绕凤麟洲。六经文字谁当写，到此临风搔白头。
默坐
作者：陶安
朝代：明

默坐痴如木偶人，冥心仅免痛缠身。离家作客虽无累，少食居官渐减神。仲子乘舟来省视，寒衣出笥慰清贫。床前夜语烧松火，欢气融为一室春。
齐山吟
作者：陶安
朝代：明

徐卿结屋齐山阴，邀我为作齐山吟。浙江以东古瓯越，诸郡环境山嵚崟。三衢峰峦甚巍丽，旁走石麓犹千寻。虬昂虎矫苍骨老，奔若马腾飞若禽。山多草木虫兽品，亦有玉札丹砂金。松根苓光凝琥珀，丛间童影潜人参。霞屏烟薮有仙隐，蓬扉楮牗无尘侵。绕庭清泉助汤液，当檐脩竹锵球琳。青龙甲乙书满案，山人长存济世心。力扶衰朽除夭阏，药笼生意春森森。齐山之土能活物，齐山之云能作霖。先生之德与山等，名曰齐山人所钦。白鹤相招来翠岑，似怜晦迹眠空林。天风吹起檀袍襟，几车声誉闻当今。云端孤飞灵凤翼，枕上犹带清猿音。六朝故都佳丽地，骑马踏遍秦淮浔。官舍萧闲杯酒斟，卷有新诗匣有琴。囊探神剂奏工巧，指按病脉详浮沉。铁冠相逢礼貌厚，民仰司命情俱深。时乎医国当有待，功名从此来骎骎。齐山之吟虽止此，此言非子其谁任。
龙凤己亥秋九月上於建龙关仪凤楼杂写金陵山川六处命僚属各赋绝句走笔立成
作者：陶安
朝代：明
体裁：七言绝句

秦淮流入大江来，白鹭中分水势开。牛首峰前曾谒望，三山遥拱凤凰台。
龙江阅兵
作者：陶安
朝代：明

诸将桓桓总虎熊，战船部伍列兵戎。白虹光射腰间剑，青鹊膏涂臂上弓。千里生民应按堵，陆梁小丑定潜踪。戎衣一着天山定，文德由来济武功。
龙湾舟师二首
作者：陶安
朝代：明

江水西南急，楼船十丈高。英王今自将，甲士气俱豪。天阔云帆展，龙光掣宝刀。缤纷过鹦鹉，呼吸息鲸涛。周郎战赤壁，楚羽刎乌江。江汉为南纪，相将入大邦。龙骧迷雪浪，翼以万艂艭。士马环城处，婴儿系组降。
龙湾舟师二首·其一
作者：陶安
朝代：明

江水西南急，楼船十丈高。英王今自将，甲士气俱豪。天阔云帆展，龙光掣宝刀。缤纷过鹦鹉，呼吸息鲸涛。
龙湾舟师二首·其二
作者：陶安
朝代：明

周郎战赤壁，楚羽刎乌江。江汉为南纪，相将入大邦。龙骧迷雪浪，翼以万艂艭。士马环城处，婴儿系组降。
龟头山
作者：陶安
朝代：明

我闻龟头山，乃在麻城县。东离八十里，高峻远先见。伸？向南行，欲矫仍俯颤。巨吻谽谺张，穹脊坼纹现。锐峰尾突扬，垂陇足深浅。戴石被介甲，嘘云零雨霰。彷佛洛书出，峍兀海鳌抃。绵延地一舍，巇崄行不遍。形貌肖灵真，活动生孽变。不知在何时，传自旧俗谚。窃食太仓米，官耗岁常荐。粪田东义州，丰肥最淮甸。天心恶馋暴，猛风激飞电。霹雳振颔下，凿去唇一片。地灵锁趺爪，骨死永不转。至今涎沫凝，石乳方气扇。文皇避暑亭，过此暂留恋。试剑斩石裂，马迹尚可辨。禅寺傍龟峰，兵火燬楼殿。罗汉遗脚踪，锦绣生采绚。虎跑清泉涌，飞瀑日光炫。矮碧千年松，不盈一尺羡。石面开小莲，或白或如茜。佳草解百毒，重楼袅金线。二级四楼垂，三级九丝练。雌雄骈发处，群草停蔓莚。有蛇白花纹，刚尾插石健。直立长丈馀，吐气毒炽煽。飞禽触即僵，随吸下供膳。又有鳖皮蛇，褊阔类街面。尾尖首如狗，吐丝草头缠。人行犯其丝，逐啖恣所便。曾遇五猎犬，一犬被其咽。腹饱痴不动，四犬怒咬穿。野人舁入市，山海经未传。白艾最可妙，土产入贡献。低叶拂婆娑，大叶展葱茜。草深妨长茂，耘耨如治佃。端午官采刈，禳毒先祭墠。精制似纯绵，■疾胜瞑眩。一炷火力透，贯串速如箭。暖具作毡褥，裹膝疗寒倦。僧名张化主，铃响起塔院。遂名佛道艾，且可充赠饯。此事得之谁，罗判吏陈宪。
龟头山
作者：陶安
朝代：明
体裁：古风

我闻龟头山，乃在麻城县。东离八十里，高峻远先见。伸�向南行，欲矫仍俯颤。巨吻谽谺张，穹脊坼纹现。锐峰尾突扬，垂陇足深浅。戴石被介甲，嘘云零雨霰。彷佛洛书出，峍兀海鳌抃。绵延地一舍，巇崄行不遍。形貌肖灵真，活动生孽变。不知在何时，传自旧俗谚。窃食太仓米，官耗岁常荐。粪田东义州，丰肥最淮甸。天心恶馋暴，猛风激飞电。霹雳振颔下，凿去唇一片。地灵锁趺爪，骨死永不转。至今涎沫凝，石乳方气扇。文皇避暑亭，过此暂留恋。试剑斩石裂，马迹尚可辨。禅寺傍龟峰，兵火燬楼殿。罗汉遗脚踪，锦绣生采绚。虎跑清泉涌，飞瀑日光炫。矮碧千年松，不盈一尺羡。石面开小莲，或白或如茜。佳草解百毒，重楼袅金线。二级四楼垂，三级九丝练。雌雄骈发处，群草停蔓莚。有蛇白花纹，刚尾插石健。直立长丈馀，吐气毒炽煽。飞禽触即僵，随吸下供膳。又有鳖皮蛇，褊阔类街面。尾尖首如狗，吐丝草头缠。人行犯其丝，逐啖恣所便。曾遇五猎犬，一犬被其咽。腹饱痴不动，四犬怒咬穿。野人舁入市，山海经未传。白艾最可妙，土产入贡献。低叶拂婆娑，大叶展葱茜。草深妨长茂，耘耨如治佃。端午官采刈，禳毒先祭墠。精制似纯绵，■疾胜瞑眩。一炷火力透，贯串速如箭。暖具作毡褥，裹膝疗寒倦。僧名张化主，铃响起塔院。遂名佛道艾，且可充赠饯。此事得之谁，罗判吏陈宪。
一萼红·赋红梅次郭南湖韵
作者：陶宗仪
朝代：明
体裁：词

水云乡，又南枝逗煖，绰约汉宫妆。春艳秾分，朱铅浅试，翠袖独倚修篁。想应道、东风料峭，剪霞彩、零乱补绡裳。勾漏寻真，丹丘授诀，傲睨冰霜。毕竟孤标还在，纵夭桃繁杏，难侣寒香。玛瑙坡头，珊瑚树底，江南别是风光。且莫倚、高楼玉管，怕轻盈、飞处误刘郎。依旧小窗，疏影淡月昏黄。
丁丑元日分韵得生字
作者：陶宗仪
朝代：明
体裁：七言律诗

土牛饯腊三元正，玉烛调和四海清。老眼细看新岁历，白头偏动故乡情。人家竞写宜春帖，宰相宁无列火城。图轴高县钟进士，怪精也复可怜生。
七夕次万山韵
作者：陶宗仪
朝代：明
体裁：七言律诗

瓜果中庭漏点深，露花零乱满琪林。曝书偶忘今朝是，乞巧欣逢此夕临。云驭瑶池灵剡剡，星梁银汉影沈沈。人间天上同欣乐，只有悲蛩语不禁。
七月三十日雨
作者：陶宗仪
朝代：明
体裁：五言律诗

半月值秋晴，凉生枕簟清。嘉禾方孕秀，甘雨又滋荣。造物功难报，斯民乐有生。输租庚责了，仓庾定充盈。
七月十四日书事
作者：陶宗仪
朝代：明
体裁：七言律诗

云霭冥迷风暴烈，雷霆击薄雨滂沱。十围大树相随压，百丈神龙竞逐过。潢潦骤增疑漫海，溪流直立似县河。天威未霁诚当惧，冠服兢兢念靡它。
七月廿四日喜雨口号
作者：陶宗仪
朝代：明
体裁：七言律诗

铄石流金暑肆威，槔声响荅稻将疲。天濡霈泽三时久，水漫枯畴二寸奇。雨玉雨珠那可济，维糜维芑实堪期。黄童白叟争称道，太守虔诚为我祈。
万山遗叟以所作中秋重九二诗见示诸公和之已多勉强效颦二首
作者：陶宗仪
朝代：明

高碾长空玉一轮，娟娟零露洗浮尘。良宵又值中秋节，老我堪怜百岁身。对酒漫忘谁是主，赋诗那有语惊人。据床谈咏还多兴，沈浸清光景思新。重阳佳节无风雨，倦客他乡忆水丘。采采黄花人送酒，迢迢碧汉雁横秋。喜无败兴催租者，自有循溪荡楫舟。底用登高方是乐，嘉宾三两醉还休。
万山遗叟以所作中秋重九二诗见示诸公和之已多勉强效颦二首·其一
作者：陶宗仪
朝代：明
体裁：七言律诗

高碾长空玉一轮，娟娟零露洗浮尘。良宵又值中秋节，老我堪怜百岁身。对酒漫忘谁是主，赋诗那有语惊人。据床谈咏还多兴，沈浸清光景思新。
万山遗叟以所作中秋重九二诗见示诸公和之已多勉强效颦二首·其二
作者：陶宗仪
朝代：明
体裁：七言律诗

重阳佳节无风雨，倦客他乡忆水丘。采采黄花人送酒，迢迢碧汉雁横秋。喜无败兴催租者，自有循溪荡楫舟。底用登高方是乐，嘉宾三两醉还休。
万竹林为鹤砂于廷立赋
作者：陶宗仪
朝代：明
体裁：七言律诗

渭川壤地栽千亩，海上云林长万竿。晋室一时人旷达，尔家三径日平安。琅玕响激秋声早，翡翠阴团雨气寒。裹茗敲门容借看，清风吟啸对檀栾。
三日率诸生赴礼部考试
作者：陶宗仪
朝代：明
体裁：七言绝句

应试南宫听考研，诸生背读泻鸣泉。清曹仪制耑分领，次第编名奏奉天。
三月朔日入都门
作者：陶宗仪
朝代：明
体裁：七言律诗

欣欣灌木卫圜丘，滚滚长江控上游。虎踞龙蟠真圣主，天开地设古神州。五云宫殿参差起，万国梯航远近柔。何幸布衣膺宠命，拟随仙仗觐前旒。
丙子五日甲子雨
作者：陶宗仪
朝代：明
体裁：七言绝句

正月上旬逢甲子，试稽农历定丰年。奈何终日风兼雨，又恐乘船入市廛。
丙子元日
作者：陶宗仪
朝代：明
体裁：五言律诗

朔纪庚申始，风从甲艮来。阴霾低不散，天意邈难猜。香缕萦银烛，椒花浸玉醅。宾朋交致贺，独我老衰颓。
丙子元日次韵
作者：陶宗仪
朝代：明
体裁：七言律诗

帝车揭柄夜司寅，凤历颁年气象新。元日舒长开正始，东风扇煖逗阳春。剡桃作版神如在，列炬为城迹已陈。笑把屠苏随后饮，南村我是老天民。
丙寅中秋
作者：陶宗仪
朝代：明
体裁：五言律诗

云开天宇洁，玉露滴琪林。静对中秋月，偏伤故国心。半生常作客，此夕一沾襟。弟妹书难得，穷愁老转深。
严寒次粟隐德上人韵二首
作者：陶宗仪
朝代：明

雪留十日未都消，画閤娱情遣寂寥。茶敌睡魔浮玉乳，酒烘吟脸晕红潮。雕盘异馔明妆捧，宝鼎沉香烈火烧。应有穷途饥冻者，一般风景不同条。匡床燕坐坎离交，冰缀霜髭口欲胶。煖老正宜丝作毯，逸居那敢树为巢。饥禽战羽时僵仆，猛虎摩牙夜噭哮。造物屈伸端有数，醉歌自把唾壶敲。
严寒次粟隐德上人韵二首·其一
作者：陶宗仪
朝代：明
体裁：七言律诗

雪留十日未都消，画閤娱情遣寂寥。茶敌睡魔浮玉乳，酒烘吟脸晕红潮。雕盘异馔明妆捧，宝鼎沉香烈火烧。应有穷途饥冻者，一般风景不同条。
严寒次粟隐德上人韵二首·其二
作者：陶宗仪
朝代：明
体裁：七言律诗

匡床燕坐坎离交，冰缀霜髭口欲胶。煖老正宜丝作毯，逸居那敢树为巢。饥禽战羽时僵仆，猛虎摩牙夜噭哮。造物屈伸端有数，醉歌自把唾壶敲。
中夜不见月
作者：陶宗仪
朝代：明
体裁：五言律诗

延桂敞南楼，更传第几筹。玉城冲雨立，银汉拔云流。曲度霜娥怨，谈停老子愁。相看须隔岁，虚过此中秋。
中秋
作者：陶宗仪
朝代：明
体裁：五言律诗

今夕知何夕，南轩景趣幽。露漙蟾影耀，风静桂氛浮。移榻催铺席，褰帘快上钩。年年催老去，又见一中秋。
中秋不见月歌
作者：陶宗仪
朝代：明
体裁：古风

青桐萧索逗疏雨，河汉云流茧抽绪。岩桂古香吹不起，络纬乱啼蛩语语。曾轩四敞溪前头，犀押帘箔齐上钩。纤阿御輖如走马，一年转瞩又中秋。铜壶水滴声声度，婵娟苦被顽阴妒。宝奁慵启冰鉴韬，玉宇璚楼隔寒素。升沈圆缺恒有时，今夕何夕乃若斯。欲接清辉徒怅怏，相看动是隔岁期。畴能扫之鸾尾帚，白兔捣药银蟾守。老子婆娑兴未阑，蜡光高张照尊酒。
中秋夜对月
作者：陶宗仪
朝代：明
体裁：七言律诗

八月平分秋正中，飘香桂子落长空。十分圆魄年年好，一道寒光处处同。清唳忽来蓬岛鹤，乱吟不断露莎虫。南村未酿南楼在，治世琴尊属老翁。
中秋夜阴
作者：陶宗仪
朝代：明
体裁：五言律诗

自小看明月，看来已白头。年年栖逆旅，草草过中秋。银汉金波敛，冰奁玉鉴收。凄然向今夕，啸咏想南楼。
中秋对月有感
作者：陶宗仪
朝代：明
体裁：七言律诗

我室曾烦月照帏，今年此夕认清辉。芳时一去无繇返，皓首同归与愿违。谯漏声传人寂历，胡床影矗露霏微。碧霄如水连银汉，好洗浮生万事非。
中秋玩月次胡万山韵
作者：陶宗仪
朝代：明
体裁：七言律诗

东头涌出烂银盘，帘卷南荣仔细看。秋气平分宵寂寂，凉辉十倍露漙漙。阿鵵药臼敲清杵，素女霓裳跨白鸾。欲折丹葩向高处，璚楼玉宇不胜寒。
为许玄伯题画二首 其一 黄菊
作者：陶宗仪
朝代：明
体裁：七言绝句

道人小葺柳边庄，三径西风逗晚香。按谱秋葩班异品，堂堂正色御袍黄。
为许玄伯题画二首 其二 绯桃
作者：陶宗仪
朝代：明
体裁：七言绝句

学会徐熙笔法奇，浓磨翠屑衬胭脂。武陵溪上神游熟，写得春风小折枝。
为许玄伯题画二首·黄菊
作者：陶宗仪
朝代：明

道人小葺柳边庄，三径西风逗晚香。按谱秋葩班异品，堂堂正色御袍黄。学会徐熙笔法奇，浓磨翠屑衬胭脂。武陵溪上神游熟，写得春风小折枝。
为谢居士题画册二首 其一 山中隐居
作者：陶宗仪
朝代：明
体裁：七言绝句

小小茅茨住碧山，柴门无客昼长关。移家更入云深处，城市终年不往还。
为谢居士题画册二首 其二 竹深避暑
作者：陶宗仪
朝代：明
体裁：七言绝句

万竹林中草缚庵，溪声隐隐隔云岚。日长客去收经卷，一枕清风睡正酣。
为谢居士题画册二首·山中隐居
作者：陶宗仪
朝代：明

小小茅茨住碧山，柴门无客昼长关。移家更入云深处，城市终年不往还。万竹林中草缚庵，溪声隐隐隔云岚。日长客去收经卷，一枕清风睡正酣。
乐静草堂为卫叔静赋
作者：陶宗仪
朝代：明
体裁：七言律诗

屋绕芙蓉九叠屏，日长客去掩閒庭。岩花煖傍疏帘落，阶草晴分汗简青。温火试香删旧谱，汲泉煮茗续遗经。江南定有徵贤诏，太史方占处士星。
乙丑十月廿八日得乡人林序班公辅寄声报舍弟梦臣没于道未知月日地所二首
作者：陶宗仪
朝代：明

白下相逢日，于今十二年。江湖俱老矣，风雨独凄然。哀讣从人得，残躯为国捐。生儿多不育，身后竟谁传。弟兄惟我在，骨肉永睽离。王事勤劳日，关河梦断时。水深风浪恶，夜静鼓笳悲。号恸嗟何及，伤心老益衰。
乙丑十月廿八日得乡人林序班公辅寄声报舍弟梦臣没于道未知月日地所二首·其一
作者：陶宗仪
朝代：明
体裁：五言律诗

白下相逢日，于今十二年。江湖俱老矣，风雨独凄然。哀讣从人得，残躯为国捐。生儿多不育，身后竟谁传。
乙丑十月廿八日得乡人林序班公辅寄声报舍弟梦臣没于道未知月日地所二首·其二
作者：陶宗仪
朝代：明
体裁：五言律诗

弟兄惟我在，骨肉永睽离。王事勤劳日，关河梦断时。水深风浪恶，夜静鼓笳悲。号恸嗟何及，伤心老益衰。
乙卯元日
作者：陶宗仪
朝代：明
体裁：七言律诗

凤历新颁纪建文，初元正旦上晴暾。一人圣德敷皇极，万物光辉沐湛恩。家世传来书满案，宾朋致贺酒盈尊。太平如此诚难值，只愿年年子又孙。
九日
作者：陶宗仪
朝代：明
体裁：七言律诗

江城黤惨伤秋莫，人事艰难感恨长。正苦兵戈依远道，不堪风雨过重阳。鬓毛垂领萧萧短，菊蕊盈枝细细香。妖气天光两冥漠，将军何日定荆襄。
九日次韵
作者：陶宗仪
朝代：明
体裁：七言律诗

今年九日还为客，朋旧壶觞兴趣同。雁影江头清浅处，龙山天际有无中。黄花细吐香堪采，白发高歌气不充。醉把茱萸怀弟妹，异乡飘泊已成翁。
九日次韵
作者：陶宗仪
朝代：明
体裁：七言律诗

重阳佳节古今同，老我凄凉思不穷。两浙东西淹岁月，一身南北类萍蓬。登龙人在销沈外，戏马台荒感慨中。醉把茱萸怀弟妹，不知乌帽落西风。
九日雨
作者：陶宗仪
朝代：明
体裁：五言律诗

三年元日雨，今雨欲经旬。洋海开涂者，金山馈粟人。体寒衣绽裂，腹馁食艰辛。上帝垂慈悯，晴暄振困贫。
九日雨
作者：陶宗仪
朝代：明
体裁：七言绝句

终日霖霪不肯晴，晚来片片雪花零。竹炉炽火驱寒气，缸面分醅入夜瓶。
九月四日遣愁
作者：陶宗仪
朝代：明
体裁：五言律诗

尘锁断弦琴，悠悠岁月深。遗言仍在耳，恶日倍伤心。路隔重泉窅，坟封宰木阴。临风耿无语，老泪一沾襟。
九月廿七日
作者：陶宗仪
朝代：明
体裁：五言律诗

九月三旬里，浑无几日晴。轩墀檐雀浴，农室灶蛙鸣。点滴疑天漏，汪洋觉地平。烟蓑樵水稻，此去若为生。
九月朔日庭前白菊开花
作者：陶宗仪
朝代：明
体裁：五言律诗

寻常重九日，难得菊花开。今岁困添闰，孤芳亦借魁。翠裘云掩冉，鹤羽雪毰毸。三嗅秋香立，吟哦待酒来。
二日早朝
作者：陶宗仪
朝代：明
体裁：七言律诗

鸡人三唱送残更，禁鼓鼕鼕日未升。白玉搆桥联五仗，黄金题榜耀觚棱。班传胪句朝仪肃，乐奏箫韶旦气澄。黼坐正中天咫尺，叩头丹陛益凌兢。
二月六日日出二竿许松江府城为黑气蒙蔽若重雾然人对面莫辨谁某一饭顷乃散附城五七里间亦如是较之城中则稍轻耳此时处处乡村风日妍丽
作者：陶宗仪
朝代：明
体裁：七言绝句

黑气冥濛压府城，路人交臂只闻声。须臾消散清如埽，未卜将来作么生。
二月六日雪
作者：陶宗仪
朝代：明

春半三番雪，田更诵里谣。一年防暴水，九月定盲飙。色妒梅枝瑩，花黏蝶翅消。暂时成凛冽，玉烛自能调。
二月六日雪
作者：陶宗仪
朝代：明
体裁：五言律诗

春半三番雪，田更诵里谣。一年防暴水，九月定盲飙。色妒梅枝莹，花黏蝶翅消。暂时成凛冽，玉烛自能调。
二月朔夜中雷始发声三日寒载严雪大作
作者：陶宗仪
朝代：明
体裁：五言律诗

前夜起雷声，寒威刃发硎。积阴春黯惨，密雪昼飘零。香褪梅腮白，愁缄柳眼青。拥垆频炽火，不似肉为屏。
云庄耕乐三十韵为升远赋
作者：陶宗仪
朝代：明

海㝢封疆近，朝廷事业昌。千官行政教，万姓务耕桑。有美张文学，端然世表章。亢宗恢雅量，卜地搆新庄。东面波通泖，南头泽汇洋。九山鱼米处，一曲水云乡。氛霭翔鸾鹄，峰岑舞凤皇。田畴平若桉，畎浍浚如隍。径窄黏苍藓，桥低荫绿杨。鸡豚归落照，鹅鸭戏方塘。投老栖身稳，终年引兴长。程期稽七月，候序验农祥。菑播加勤恳，芸培敢怠遑。饭休催荷锸，钟动课移秧。袯襫居常织，污邪戒勿荒。螟螣遗种绝，粳秫瑞葩香。犬吠姿雄猛，牛驯力盛强。蚕眠丝吐白，麦秀浪翻黄。花雾琴尊润，林霏枕席凉。漫浮莲渚棹，烂醉菊篱觞。夜雨防冲岸，秋风趁筑场。䑔舂穷蚤莫，敛穫富仓箱。覆载恩深感，征输岁谨将。艰难天所鉴，报称理之常。里社邀皆去，时丰喜欲狂。綵衣娱阿母，缥帙教诸郎。别墅矜裴相，平泉鄙赞皇。百花唐入咏，五柳晋流芳。昭代能求逸，高怀孰可量。吾将结邻并，晚节共徜徉。
云庄耕乐三十韵为升远赋
作者：陶宗仪
朝代：明
体裁：五言排律

海宇封疆近，朝廷事业昌。千官行政教，万姓务耕桑。有美张文学，端然世表章。亢宗恢雅量，卜地搆新庄。东面波通泖，南头泽汇洋。九山鱼米处，一曲水云乡。氛霭翔鸾鹄，峰岑舞凤皇。田畴平若桉，畎浍浚如隍。径窄黏苍藓，桥低荫绿杨。鸡豚归落照，鹅鸭戏方塘。投老栖身稳，终年引兴长。程期稽七月，候序验农祥。菑播加勤恳，芸培敢怠遑。饭休催荷锸，钟动课移秧。袯襫居常织，污邪戒勿荒。螟螣遗种绝，粳秫瑞葩香。犬吠姿雄猛，牛驯力盛强。蚕眠丝吐白，麦秀浪翻黄。花雾琴尊润，林霏枕席凉。漫浮莲渚棹，烂醉菊篱觞。夜雨防冲岸，秋风趁筑场。䑔舂穷蚤莫，敛穫富仓箱。覆载恩深感，征输岁谨将。艰难天所鉴，报称理之常。里社邀皆去，时丰喜欲狂。綵衣娱阿母，缥帙教诸郎。别墅矜裴相，平泉鄙赞皇。百花唐入咏，五柳晋流芳。昭代能求逸，高怀孰可量。吾将结邻并，晚节共徜徉。
五日次万山韵
作者：陶宗仪
朝代：明
体裁：七言律诗

夺标竞渡快轻狂，忆昔游观力尚强。艾颗离离供巧制，榴花朵朵殿群芳。辟兵人佩灵符小，吊古江沈角黍香。晓起画梁双语燕，似知节序说兴亡。
五月菊
作者：陶宗仪
朝代：明
体裁：七言律诗

老圃乘凉起叹嗟，孤标底事便开花。石榴明处朝同采，红藕香巾酒漫赊。画舫沅湘怀屈子，薰风庭馆属陶家。也知不为趋炎出，莫忘清秋兴绪嘉。
五里塘
作者：陶宗仪
朝代：明
体裁：五言律诗

破屋三家市，扁舟五里塘。乱波浮落照，饥雀聚枯桑。氛祲乾坤戚，兵戈道路长。漂流无倚著，何日定归乡。
代梅荅
作者：陶宗仪
朝代：明
体裁：七言律诗

向煖南枝趁早开，让渠独占百花魁。与时无竞缄春在，感子相思索笑来。吹笛且休明月厎，煮茶宜傍白云隈。老予不比桃和杏，直要鼕鼕羯鼓催。
代赋借鹤
作者：陶宗仪
朝代：明
体裁：七言律诗

香霭瑶坛恭蒇事，帝真幢节控神飙。朱陵紫府传丹检，白鹤青鸾下碧霄。翅影乱随幡影飏，吭音浑与玉音调。众眸瞻睹同称赞，孰谓仙禽不可招。
侯仲冶风雨归庄图
作者：陶宗仪
朝代：明
体裁：七言绝句

黑雨横江天漠漠，馋蛟怒吼惊涛作。扁舟冒险且归来，正恐明朝风更恶。
借韵答清溪邵先生
作者：陶宗仪
朝代：明
体裁：七言律诗

西泖移家住北村，谢庭兰玉见玄孙。门前料理桑麻圃，雨后栽培杞菊园。象齿篆签书列庋，松花酿蜜酒盈尊。平生不饮惟留客，翰墨词章熟考论。
借韵荅宗高王架阁
作者：陶宗仪
朝代：明
体裁：七言律诗

萧然一室数家村，籍甚三槐几叶孙。诗句惊人师杜甫，妍词落简客梁园。承恩出牧年方妙，谢事归休道益尊。不觉数年成阔别，老怀耿耿与谁论。
借韵荅牧庵上人谦暨无心野人
作者：陶宗仪
朝代：明
体裁：七言律诗

南村差似浣花村，惭愧山巾宰相孙。独抱遗经耕垄亩，病辞束币老丘园。此生空忝诸公后，举世何如见佛尊。翠竹黄花真妙理，清风明月不须论。
偶成简钱曲江
作者：陶宗仪
朝代：明
体裁：七言律诗

坐看凉月上溪楼，桐叶晶荧露气浮。恋阙近瞻天北极，怀亲遥隔海东头。寓形宇内一身老，濯足沧浪万里流。安得神飙驾轻毂，白云直下即丹丘。
催梅为雪林作
作者：陶宗仪
朝代：明
体裁：七言律诗

的皪孤标隔水湄，我家庭馆见何迟。喜迎春信无多日，英负东风第一枝。湖曲老逋魂定返，罗浮仙子梦曾期。短筇立待黄昏月，嗅得寒香便赋诗。
元夕
作者：陶宗仪
朝代：明
体裁：五言律诗

珂里传柑日，金吾放仗时。楼台灯火淡，风雨管弦悲。术眩明皇幸，仪尊太乙祠。千年成古迹，兀坐漫赍咨。
元宵
作者：陶宗仪
朝代：明
体裁：五言律诗

总说春来好，春来尚寂寥。江山缄媚景，风雨过元宵。室白灯光灿，垆红火力饶。杯盘儿女进，懒赴北邻招。
元宵雨
作者：陶宗仪
朝代：明
体裁：五言律诗

三五元宵节，连年气候同。漫天来暮雨，吼地起南风。灯火楼台寂，笙歌巷陌空。金吾徒弛禁，清坐惬深衷。
元日试笔次张泉民读书庄杂兴八首
作者：陶宗仪
朝代：明

素履安吾分，深居去俗嫌。襟怀高莫儗，材力老逾添。翰古兼行楷，经明法谨严。鹤书还赴陇，光耀起幽潜。自将茨覆屋，远胜树为巢。径曲菭花匝，溪回浪影交。柳阴维钓艇，竹里搆行庖。我欲频相访，谈词愧草茅。道在宁谋食，时清不虑贫。弟兄三俊彦，天地一閒人。揽镜菱花晓，开尊竹叶春。文成五色锦，采采濯芳津。松树曾巢鹤，溪流可浣花。步鸣苍玉佩，閒鍊紫金沙。挥麈怀王衍，横琴仰瓠巴。有时因客到，沽酒向西家。生平甘淡泊，质禀甚清通。经史沉潜里，溪山笑傲中。梦游天禄阁，诗寄蕊珠宫。自是神仙骨，尘凡迥不同。懒骑金匼匝，喜弄玉参差。宇宙清宁日，山林老耄时。处中知守节，履正在观颐。白发磻溪钓，飞腾未可期。乡里陈留远，才名二十馀。文章宗太史，诗法媲黄初。避地侨淞水，诛茅结草庐。功名诸弟贵，问候列华裾。搆室延虚白，临书捣硬黄。但祈年大有，安问世炎凉。苜蓿堪羞馔，芙蓉可集裳。寿龄过八十，无梦到鹓行。
元日试笔次张泉民读书庄杂兴八首·其一
作者：陶宗仪
朝代：明
体裁：五言律诗

素履安吾分，深居去俗嫌。襟怀高莫儗，材力老逾添。翰古兼行楷，经明法谨严。鹤书还赴陇，光耀起幽潜。
元日试笔次张泉民读书庄杂兴八首·其七
作者：陶宗仪
朝代：明
体裁：五言律诗

乡里陈留远，才名二十馀。文章宗太史，诗法媲黄初。避地侨淞水，诛茅结草庐。功名诸弟贵，问候列华裾。
元日试笔次张泉民读书庄杂兴八首·其三
作者：陶宗仪
朝代：明
体裁：五言律诗

道在宁谋食，时清不虑贫。弟兄三俊彦，天地一閒人。揽镜菱花晓，开尊竹叶春。文成五色锦，采采濯芳津。
元日试笔次张泉民读书庄杂兴八首·其二
作者：陶宗仪
朝代：明
体裁：五言律诗

自将茨覆屋，远胜树为巢。径曲菭花匝，溪回浪影交。柳阴维钓艇，竹里搆行庖。我欲频相访，谈词愧草茅。
元日试笔次张泉民读书庄杂兴八首·其五
作者：陶宗仪
朝代：明
体裁：五言律诗

生平甘淡泊，质禀甚清通。经史沉潜里，溪山笑傲中。梦游天禄阁，诗寄蕊珠宫。自是神仙骨，尘凡迥不同。
元日试笔次张泉民读书庄杂兴八首·其八
作者：陶宗仪
朝代：明
体裁：五言律诗

搆室延虚白，临书捣硬黄。但祈年大有，安问世炎凉。苜蓿堪羞馔，芙蓉可集裳。寿龄过八十，无梦到鹓行。
元日试笔次张泉民读书庄杂兴八首·其六
作者：陶宗仪
朝代：明
体裁：五言律诗

懒骑金匼匝，喜弄玉参差。宇宙清宁日，山林老耄时。处中知守节，履正在观颐。白发磻溪钓，飞腾未可期。
元日试笔次张泉民读书庄杂兴八首·其四
作者：陶宗仪
朝代：明
体裁：五言律诗

松树曾巢鹤，溪流可浣花。步鸣苍玉佩，閒鍊紫金沙。挥麈怀王衍，横琴仰瓠巴。有时因客到，沽酒向西家。
先照楼为玉无瑕上人题
作者：陶宗仪
朝代：明
体裁：七言律诗

若木枝头耀烛龙，寅宾先与最高峰。光明遍照三千界，楼阁宏开第一重。举目心徵香水海，至诚膜礼紫金容。五时说法如亲听，向上圆机不露锋。
八月六日白露
作者：陶宗仪
朝代：明
体裁：七言绝句

今朝白露亥时交，小雨霏微向日捎。野老为言无过虑，岁丰天意已先教。
八月初二日喜雨次林秉彝韵
作者：陶宗仪
朝代：明
体裁：七言律诗

水涸田枯若漏瓢，桔槔声动出层霄。滂沱雨泽驱炎熇，泱漭潢污混海潮。今岁定期秋稔熟，前村已救稻枯焦。农人鼓腹齐欢跃，管有粮储奉圣朝。
八月十五夜玩月次韵
作者：陶宗仪
朝代：明
体裁：七言律诗

高捲湘帘看明月，一年今夜十分嘉。露华清洒玉毫兔，林影还浮金背蟆。太液池台当更好，广寒城府望非赊。据床老子婆娑在，啸咏欢娱孰有涯。
六月廿九日喜雨
作者：陶宗仪
朝代：明
体裁：五言律诗

六月三旬旱，炎威酷吏犹。廿年无此热，一雨近初秋。田亩尘随伏，禾苗病向瘳。丰登还可望，生计尚堪谋。
到家
作者：陶宗仪
朝代：明
体裁：七言律诗

头白衰年一病身，轻装来往倏三旬。五城街市经行遍，数亩田园入望频。芳草落花吴苑夕，短帆轻桨淀湖春。到家菊茂秧田绿，老作皇明治世民。
化城寺悟本心上人有轩修竹中今寺与轩幻为劫灰瓶锡游方自号竹轩志不忘也
作者：陶宗仪
朝代：明
体裁：七言律诗

此君劲节保平安，坏衲幽居寄懒残。一榻清风敷具坐，四窗凉雨卷帘看。梵馀瑟瑟笙箫荅，定起沈沈翡翠寒。长作化城安隐想，眼前随处碧琅玕。
十一日谢恩
作者：陶宗仪
朝代：明
体裁：七言绝句

四更来簉紫宸班，恭谢皇恩仰圣颜。五拜礼严三叩首，春风两袖趣东还。
十一月廿七日雪赋禁体诗一首明日小寒
作者：陶宗仪
朝代：明
体裁：七言律诗

九冥裁剪密还稀，驴背旗亭索酒时。剡水怀人乘逸兴，梁园授简骋妍词。小寒纪节欣相遇，瑞兆占年定可期。莫塑狮儿供一笑，埽来煮茗快幽思。
十一月朔大雪节早见雪
作者：陶宗仪
朝代：明
体裁：诗

狂风昨夜吼棱棱，寒压重衾若覆冰。节气今朝逢大雪，清晨瓦上雪微凝。
十七夜伤感
作者：陶宗仪
朝代：明
体裁：五言律诗

四十二年前，今宵最可怜。明蟾徒自好，爱子竟长捐。父母情怀苦，乾坤造化偏。老来头雪白，不断梦萦牵。
十二月初一初六两日闻雷
作者：陶宗仪
朝代：明
体裁：七言绝句

今年腊月两闻雷，虩虩声从何处来。阳不闭藏先出地，下民修省可禳菑。
十二月十三夜雪
作者：陶宗仪
朝代：明
体裁：五言律诗

滕六夜停骖，乾坤玉气涵。树肤寒拥肿，松发白■鬖。驴背吟何苦，垆头饮正酣。隔墙农父语，喜见腊前三。
十二月十三夜雪
作者：陶宗仪
朝代：明
体裁：五言律诗

滕六夜停骖，乾坤玉气涵。树肤寒拥肿，松发白䰐鬖。驴背吟何苦，垆头饮正酣。隔墙农父语，喜见腊前三。
十二月望后一日输粟金山卫
作者：陶宗仪
朝代：明
体裁：五言律诗

渤海金山小，坡陀草路危。城池连斥卤，部伍杂华夷。比屋屠牛肆，高竿卖酒旗。一旬愁里过，雨雪滞归期。
十六夜独酌
作者：陶宗仪
朝代：明
体裁：五言律诗

今夕非凡夕，璚楼影尚弥。才经一日隔，未觉半分亏。再索新篘酒，还赓昨赋诗。举杯邀对酌，真足畅幽期。
十六夜玩月次韵
作者：陶宗仪
朝代：明
体裁：五言律诗

中秋风雨隔，二八正圆时。天上清虚府，人间太液池。飞腾蟾皎洁，玩赏客权奇。偏照南村老，萧萧两鬓丝。
十日喜晴
作者：陶宗仪
朝代：明
体裁：七言律诗

九日春霖晓忽晴，鹁鸪唤妇鸟和鸣。麦畦水漫人疏浚，梅驿泥融客问程。景象从今还好在，江山依旧可怜生。待看三五烧灯夜，箫鼓声中乐太平。
十日给赏
作者：陶宗仪
朝代：明
体裁：七言绝句

讲明三诰阐王言，亿万师生沐湛恩。晓起内廷催给赏，谨持宝楮出端门。
十月十一日夜梦中赋诗一首既觉忘前四句枕上足成之
作者：陶宗仪
朝代：明
体裁：五言律诗

柳风轻娜娜，竹雨净娟娟。有只书千帙，无多屋数椽。村深居自好，心远老相便。载酒溪翁羡，桃源小洞天。
十月廿六日喜雪分韵得同字
作者：陶宗仪
朝代：明
体裁：五言律诗

今年方见雪，欢喜万人同。觥巨醅浮绿，窗明烛耀红。煎茶移石鼎，理棹命溪童。黄竹何须赋，休祥兆岁丰。
南村后杂赋十首
作者：陶宗仪
朝代：明

路直华亭谷，林藏处士家。葵菘浮雨甲，粳秫吐晴葩。埘羽肥堪缚，溪鳞巨易叉。客来留共酌，浊酒不须赊。甲第多荒址，茅茨独老翁。杖藜山远近，舟楫泖西东。莫色蒹葭外，秋声络纬中。郊居端不恶，此趣许谁同。槿树成篱落，松脂化茯苓。閒开笼鹤栅，时过狎鸥亭。汗简修书史，持杯阅酒经。尘缨终不缚，何愧草堂灵。谷口兰宜佩，庭前草不薅。番田栽薯蓣，缚架引葡萄。杜甫十分瘦，元龙一世豪。卖书买农具，作业岂辞劳。道陕循墟曲，桥低与岸平。风前松子落，雨后竹姑生。向此得閒趣，自来无宦情。乌巾方竹杖，林下一田更。江海谋生拙，园田引兴长。径分黄菊本，池种白鱼秧。瘗笔营山竁，横琴布石床。俗氛飞不到，一曲水云乡。草径牛羊熟，云林鸟雀驯。九峰三可揽，一室四无邻。世治方为乐，身安岂厌贫。凉风北窗下，未让葛天民。农事年年在，家常顿顿谋。拾樵驱赤脚，舂粟课苍头。屋破何曾补，人生本自浮。赋归归未得，长夜梦台州。雨社来巢燕，晴衙散蜜蜂。蠹书鱼茧实，透墨麝香浓。幽梦回高枕，新诗入短筇。一经今白首，自怪此生慵。僻壤居偏乐，幽怀老自添。鍊丹温候火，丸药捲风帘。雨过鱼虾美，春来笋蕨甜。长年无一事，治世等黄炎。
南村后杂赋十首·其一
作者：陶宗仪
朝代：明
体裁：五言律诗

路直华亭谷，林藏处士家。葵菘浮雨甲，粳秫吐晴葩。埘羽肥堪缚，溪鳞巨易叉。客来留共酌，浊酒不须赊。
南村后杂赋十首·其七
作者：陶宗仪
朝代：明
体裁：五言律诗

草径牛羊熟，云林鸟雀驯。九峰三可揽，一室四无邻。世治方为乐，身安岂厌贫。凉风北窗下，未让葛天民。
南村后杂赋十首·其三
作者：陶宗仪
朝代：明
体裁：五言律诗

槿树成篱落，松脂化茯苓。閒开笼鹤栅，时过狎鸥亭。汗简修书史，持杯阅酒经。尘缨终不缚，何愧草堂灵。
南村后杂赋十首·其九
作者：陶宗仪
朝代：明
体裁：五言律诗

雨社来巢燕，晴衙散蜜蜂。蠹书鱼茧实，透墨麝香浓。幽梦回高枕，新诗入短筇。一经今白首，自怪此生慵。
南村后杂赋十首·其二
作者：陶宗仪
朝代：明
体裁：五言律诗

甲第多荒址，茅茨独老翁。杖藜山远近，舟楫泖西东。莫色蒹葭外，秋声络纬中。郊居端不恶，此趣许谁同。
南村后杂赋十首·其五
作者：陶宗仪
朝代：明
体裁：五言律诗

道狭循墟曲，桥低与岸平。风前松子落，雨后竹姑生。向此得閒趣，自来无宦情。乌巾方竹杖，林下一田更。
南村后杂赋十首·其五
作者：陶宗仪
朝代：明

道陕循墟曲，桥低与岸平。风前松子落，雨后竹姑生。向此得閒趣，自来无宦情。乌巾方竹杖，林下一田更。
南村后杂赋十首·其八
作者：陶宗仪
朝代：明
体裁：五言律诗

农事年年在，家常顿顿谋。拾樵驱赤脚，舂粟课苍头。屋破何曾补，人生本自浮。赋归归未得，长夜梦台州。
南村后杂赋十首·其六
作者：陶宗仪
朝代：明
体裁：五言律诗

江海谋生拙，园田引兴长。径分黄菊本，池种白鱼秧。瘗笔营山竁，横琴布石床。俗氛飞不到，一曲水云乡。
南村后杂赋十首·其十
作者：陶宗仪
朝代：明
体裁：五言律诗

僻壤居偏乐，幽怀老自添。鍊丹温候火，丸药捲风帘。雨过鱼虾美，春来笋蕨甜。长年无一事，治世等黄炎。
南村后杂赋十首·其四
作者：陶宗仪
朝代：明
体裁：五言律诗

谷口兰宜佩，庭前草不薅。番田栽薯蓣，缚架引葡萄。杜甫十分瘦，元龙一世豪。卖书买农具，作业岂辞劳。
南村对雨
作者：陶宗仪
朝代：明
体裁：五言律诗

雨气连村白，溪流触岸浑。馀寒欺鸟雀，清润湿琴尊。修竹明如洗，长杨翠作屯。草堂初睡起，曳履掩柴门。
南村杂赋十首
作者：陶宗仪
朝代：明

平生耽逸趣，久矣谢浮荣。计左真鸠拙，形臞类鹤清。晚风溪艇钓，春雨石田耕。此日容衰老，徜徉乐太平。屋小长林束，村深四水通。睡因閒处熟，愁向醉时空。鹅鸭春波绿，牛羊晚照红。岁输公赋足，泚笔纪田功。门对山殊远，溪回路觉赊。入城因买药，租地为栽花。草草杯盘数，悠悠兴绪嘉。今年官税急，月下响缲车。编图从入甲，养子虑添丁。阁笔焚三策，携锄带一经。语多邻叟醉，妖胜里巫灵。俗薄何须较，柴门尽日扃。径微深草没，桥仄乱云藏。檐角联渔屋，篱根系野航。雨馀晴溜碧，天迥晚山苍。回首关河隔，并州是故乡。家贫田亦瘦，身惰礼全疏。囊锦新吟稿，箧藤旧著书。小童能理棹，稚子学将车。何幸无荣辱，长年此逸居。客分疏雨去，人带断烟耕。地旷乾坤大，心閒景物清。药材书劵贳，琴直典衣更。岁岁西畴秫，深凭送此生。池塘才半亩，浦溆走三江。断垄春烟犊，疏篱夜雪厖。逍遥浮晚艇，寄傲倚南窗。采药鹿门远，谁能逐汉庞。遥岑浮碧汉，长泖护青林。地僻人家少，泥融虎迹深。关河南北梦，风雨短长吟。览镜怜迟莫，鬅鬙雪一簪。径竹霏香细，篱花斗色多。捲帘黄犊雨，把钓白鸥波。清士携琴访，诸生载酒过。有时香一篆，高枕到南柯。
南村杂赋十首·其一
作者：陶宗仪
朝代：明
体裁：五言律诗

平生耽逸趣，久矣谢浮荣。计左真鸠拙，形臞类鹤清。晚风溪艇钓，春雨石田耕。此日容衰老，徜徉乐太平。
南村杂赋十首·其七
作者：陶宗仪
朝代：明
体裁：五言律诗

客分疏雨去，人带断烟耕。地旷乾坤大，心閒景物清。药材书劵贳，琴直典衣更。岁岁西畴秫，深凭送此生。
南村杂赋十首·其三
作者：陶宗仪
朝代：明
体裁：五言律诗

门对山殊远，溪回路觉赊。入城因买药，租地为栽花。草草杯盘数，悠悠兴绪嘉。今年官税急，月下响缲车。
南村杂赋十首·其九
作者：陶宗仪
朝代：明
体裁：五言律诗

遥岑浮碧汉，长泖护青林。地僻人家少，泥融虎迹深。关河南北梦，风雨短长吟。览镜怜迟莫，鬅鬙雪一簪。
南村杂赋十首·其二
作者：陶宗仪
朝代：明
体裁：五言律诗

屋小长林束，村深四水通。睡因閒处熟，愁向醉时空。鹅鸭春波绿，牛羊晚照红。岁输公赋足，泚笔纪田功。
南村杂赋十首·其五
作者：陶宗仪
朝代：明
体裁：五言律诗

径微深草没，桥仄乱云藏。檐角联渔屋，篱根系野航。雨馀晴溜碧，天迥晚山苍。回首关河隔，并州是故乡。
南村杂赋十首·其八
作者：陶宗仪
朝代：明
体裁：五言律诗

池塘才半亩，浦溆走三江。断垄春烟犊，疏篱夜雪厖。逍遥浮晚艇，寄傲倚南窗。采药鹿门远，谁能逐汉庞。
南村杂赋十首·其六
作者：陶宗仪
朝代：明
体裁：五言律诗

家贫田亦瘦，身惰礼全疏。囊锦新吟稿，箧藤旧著书。小童能理棹，稚子学将车。何幸无荣辱，长年此逸居。
南村杂赋十首·其十
作者：陶宗仪
朝代：明
体裁：五言律诗

径竹霏香细，篱花斗色多。捲帘黄犊雨，把钓白鸥波。清士携琴访，诸生载酒过。有时香一篆，高枕到南柯。
南村杂赋十首·其四
作者：陶宗仪
朝代：明
体裁：五言律诗

编图从入甲，养子虑添丁。阁笔焚三策，携锄带一经。语多邻叟醉，妖胜里巫灵。俗薄何须较，柴门尽日扃。
南浦
作者：陶宗仪
朝代：明
体裁：词

如此好溪山，羡云屏，九叠波影涵素。暖翠隔红尘，空明里、著我扁舟容与。高歌鼓枻，鸥边长是寻盟去。头白江南，看不了何况，几番风雨。画图依约天开，荡清晖、别有越中真趣。孤啸柘篷窗，幽情远、都在酒瓢茶具。水荭摇晚，月明一笛潮生浦。欲问渔郎无恙否，回首武陵何许。
南浦·会波村，在松江城北三十里。其西九山
作者：陶宗仪
朝代：明
体裁：词

水兼九山南过村外，以入于海。而沟塍畎浍，隐翳竹树间。春时桃花盛开，难犬之声相闻，殊有武陵风概，隐者停云子居焉。一舟曰水光山色，时放乎中流，或投竿，或弹琴，或呼酒独酌，或哦咏陶谢韦柳诗，殆将与功名相忘，尝坐余舟中茗供，襟抱清旷，不觉度成此曲。主人即谱入中吕调，命洞箫吹之，与童子权歌相答，极鸥波缥缈之思云如此好溪山，羡云屏九叠，波影涵素。暖翠隔红尘，空明里，着我扁舟容与。高歌鼓＊，鸥边长是寻盟去。头白江南，看不了，何况几番风雨。画图依约天开，荡清晖，别有越中真趣。孤啸拓蓬窗、幽情远，都在酒瓢茶具。水＊摇，晚月明，一笛潮生浦。欲问渔郎无恙否？四首武陵何许。
又次冰雪翁韵
作者：陶宗仪
朝代：明
体裁：七言律诗

碧空湛湛露华清，万籁沈沈一鉴明。节序俄惊今夕是，光阴只使老怀惊。杯盘小酌双瓶尽，宾主高谈四坐倾。童子煮茶来报说，莲花漏刻已三更。
听琴行
作者：陶宗仪
朝代：明
体裁：古风

乐经焚灭乐律亡，乐器不纯乐师瞽。独有羲农所制琴，位置森严尚存古。体修三尺六寸奇，负阴抱阳函四时。上圆下方法天地，前广后杀明尊卑。沈檀岳尾犀象足，徽铸黄金轸雕玉。茧丝素弦抽凤筋，髹漆断纹剥蛇腹。有时漫鼓一再行，泠泉出涧冰峥嵘。清松脆滑五调协，和乐适怨忧伤并。岐山峨峨周所起，帝眷拘幽商不祀。儿寒儿饥儿履霜，残形占梦巫咸死。狄水弗涉行将归，时不我遘兰猗猗。龟之大兮鲁之奄，越裳来庭德孔施。南熏化被民财阜，杏坛教流浑未朽。春江滚滚禹门遥，巴蜀雪消绿于酒。凌虚御风飞仙犹，广寒宫阙三郎游。霓裳羽衣天上谱，阳春白雪还能詶。明妃出塞辞汉主，独抱琵琶泪如雨。文姬心事果纷纭，拍拍胡笳儿女语。白雉朝飞挟两雌，老乌夜啼伤远离。嗟哉无传广陵散，别鹄未作妻苦悲。长清短清弹一过，长侧短侧要安挫。三弄梅花画角哀，鹤鸣九皋其子和。栩栩蘧蘧蝶梦阑，起读离骚身佩兰。大雅不作哇淫滋，隐德忘机鸥共閒。渔翁汎汎沧浪艇，潇湘水云千万顷。何似山居吟啸日，樵歌响荅烟霞暝。短帽轻衫美丈夫，观光上国车骑都。风雷震荡比豪侠，酒酣击剑歌呜呜。改弦别奏清商曲，秋鸿飞云声断续。悲风飒飒皎月流，欸乃悠扬疑击筑。修真理性反天真，淳古淡泊孰可伦。起伏抑扬符至理，情閒手敏妙入神。焚香静听出尘表，昔焉搏拊今衰老。江南巨擘似公无，高山流水知音少。
听辅师弹南薰
作者：陶宗仪
朝代：明
体裁：古风

深村隔疏雨，一尘飞不到。辅师抱古琴，叩门忽远造。解囊理冰丝，下指即高妙。涓涓流水心，楚楚南风操。声希意自足，味淡趣自奥。别去殊可人，溪头送清啸。
听雪为孙以贞赋
作者：陶宗仪
朝代：明
体裁：七言律诗

瑶池阿母教飞璚，细捣冰花拥佩旌。郭索行沙林竹偃，吴蚕食叶纸窗明。短编清夜谁家读，柔橹寒溪远处声。闭户先生俄侧耳，松涛沸起煮茶铛。
周万竹知绍兴府日其家梅花盛开西宾张林泉作诗寄之及简越上诸友因次韵二首
作者：陶宗仪
朝代：明

南枝向煖竞先开，何处人间有玉台。冰艳雪臞浑好在，月香水影入诗来。逋翁湖上清魂返，仙子罗浮小仗回。寄远慎毋多折却，使君调鼎待盐梅。麟经家学保青毡，文采风流艺且贤。池草西堂生梦里，官梅东阁到吟边。会稽望去无多路，朋旧别来今几年。见说兰亭只如昔，胜游须在莫春天。
周万竹知绍兴府日其家梅花盛开西宾张林泉作诗寄之及简越上诸友因次韵二首·其二
作者：陶宗仪
朝代：明
体裁：七言律诗

麟经家学保青毡，文采风流艺且贤。池草西堂生梦里，官梅东阁到吟边。会稽望去无多路，朋旧别来今几年。见说兰亭只如昔，胜游须在莫春天。
和山翁寒夜竹所宴集韵
作者：陶宗仪
朝代：明
体裁：七言律诗

西湖雪里唤相宜，欲约重游未可期。岁月匆匆多契阔，杯盘草草足委蛇。金荷烧烛光逾粲，石鼎联诗句益奇。老子婆娑嗟莫预，买花载酒不为迟。
和张宾旸西畴汎舟韵二首
作者：陶宗仪
朝代：明

平畴积水欲成湖，未有良工写作图。晴日曈昽收宿霭，暖风和畅拂春芜。绿杨红杏韶华丽，白舫青帘主客娱。老子放怀成痛饮，醉循归路日西晡。潦水茫茫接淀湖，人家如在辋川图。日明练色涵青嶂，风细鳞纹漾绿芜。打鼓踏车农事冗，放船携酒客情娱。饮阑同叩邻姬户，啜茗听讴直至晡。
和张宾旸西畴汎舟韵二首·其一
作者：陶宗仪
朝代：明
体裁：七言律诗

平畴积水欲成湖，未有良工写作图。晴日曈昽收宿霭，暖风和畅拂春芜。绿杨红杏韶华丽，白舫青帘主客娱。老子放怀成痛饮，醉循归路日西晡。
和张宾旸西畴汎舟韵二首·其二
作者：陶宗仪
朝代：明
体裁：七言律诗

潦水茫茫接淀湖，人家如在辋川图。日明练色涵青嶂，风细鳞纹漾绿芜。打鼓踏车农事冗，放船携酒客情娱。饮阑同叩邻姬户，啜茗听讴直至晡。
和琴清万山五日雨窗酌酒赋诗韵
作者：陶宗仪
朝代：明
体裁：七言律诗

睡馀閒把离骚读，白发星然一老身。五采谁缠长命缕，赤符不上小乌巾。兰汤滑凝芳华冽，丹臼香融药草新。帘卷琴清轩外雨，蒲觞酌客更情亲。
和董良史宪佥西郊草堂杂兴八首
作者：陶宗仪
朝代：明

杏花春雨映溪堂，不异当年碎锦坊。重碧破除千万事，硬黄临写十三行。枌榆夹道阴连屋，鱼鸟亲人水满塘。觅句有时成久立，草茵藉坐槿篱傍。西郊辟地搆名堂，绝胜南村小柳庄。得意四时从啸咏，读书万卷保行藏。雕胡米滑甘于粟，莴苣苗肥绿似秧。野饭菜羹皆适口，一真滋味静中长。清溪脉脉抱虚堂，新竹娟娟过短墙。问柳寻花春事晚，投壶散帙午阴凉。时将芳糗充鱼饵，岁会香粳备鹤粮。如此閒情真自适，可无幽梦入鹓行。老来岁月去堂堂，夙佩君恩不敢忘。炎汉辞官容广受，圣朝立极过轩唐。秫田春雨租牛种，茗盌凉风对鹤尝。清兴有时吟不了，天边罗立九山苍。日长双燕语深堂，树木参天枕簟凉。龙德光明今宇宙，犬牙相制古封疆。人庞俗厚宜栖止，岁泰时康匪禬禳。我亦有家归未得，浙江东去路微茫。吟成池草坐西堂，胸次悠然隘八荒。静悟游鱼投饵急，閒看飞燕葺巢忙。采山钓水唐人愿，长子生孙汉吏仓。高尚循良同一致，要令身世保平康。萧萧落木护秋堂，白版为扉掩夕阳。尘垢不沾频洒埽，稻粱巳熟渐收藏。摄生未用芝和术，具膳能无芥与姜。一榻清风渺千古，看他奔走为人忙。执经弟子早升堂，客至何妨卧下床。家世泽流遗牒在，御炉烟染赐衣香。锦囊缥帙新增集，玉轴牙签旧补亡。邻舍相邀长是醉，此身终老白云乡。
和董良史宪佥西郊草堂杂兴八首·其一
作者：陶宗仪
朝代：明
体裁：七言律诗

杏花春雨映溪堂，不异当年碎锦坊。重碧破除千万事，硬黄临写十三行。枌榆夹道阴连屋，鱼鸟亲人水满塘。觅句有时成久立，草茵藉坐槿篱傍。
和董良史宪佥西郊草堂杂兴八首·其七
作者：陶宗仪
朝代：明
体裁：七言律诗

萧萧落木护秋堂，白版为扉掩夕阳。尘垢不沾频洒埽，稻粱巳熟渐收藏。摄生未用芝和术，具膳能无芥与姜。一榻清风渺千古，看他奔走为人忙。
和董良史宪佥西郊草堂杂兴八首·其三
作者：陶宗仪
朝代：明
体裁：七言律诗

清溪脉脉抱虚堂，新竹娟娟过短墙。问柳寻花春事晚，投壶散帙午阴凉。时将芳糗充鱼饵，岁会香粳备鹤粮。如此閒情真自适，可无幽梦入鹓行。
和董良史宪佥西郊草堂杂兴八首·其二
作者：陶宗仪
朝代：明
体裁：七言律诗

西郊辟地搆名堂，绝胜南村小柳庄。得意四时从啸咏，读书万卷保行藏。雕胡米滑甘于粟，莴苣苗肥绿似秧。野饭菜羹皆适口，一真滋味静中长。
和董良史宪佥西郊草堂杂兴八首·其五
作者：陶宗仪
朝代：明
体裁：七言律诗

日长双燕语深堂，树木参天枕簟凉。龙德光明今宇宙，犬牙相制古封疆。人庞俗厚宜栖止，岁泰时康匪禬禳。我亦有家归未得，浙江东去路微茫。
和董良史宪佥西郊草堂杂兴八首·其八
作者：陶宗仪
朝代：明
体裁：七言律诗

执经弟子早升堂，客至何妨卧下床。家世泽流遗牒在，御炉烟染赐衣香。锦囊缥帙新增集，玉轴牙签旧补亡。邻舍相邀长是醉，此身终老白云乡。
和董良史宪佥西郊草堂杂兴八首·其六
作者：陶宗仪
朝代：明
体裁：七言律诗

吟成池草坐西堂，胸次悠然隘八荒。静悟游鱼投饵急，閒看飞燕葺巢忙。采山钓水唐人愿，长子生孙汉吏仓。高尚循良同一致，要令身世保平康。
和董良史宪佥西郊草堂杂兴八首·其四
作者：陶宗仪
朝代：明

老来岁月去堂堂，夙佩君恩不敢忘。炎汉辞官容广受，圣朝立极过轩唐。秫田春雨租牛种，茗盌凉风对鹤尝。清兴有时吟不了，天边罗立九山苍。
和董良史宪佥西郊草堂杂兴八首·其四
作者：陶宗仪
朝代：明
体裁：七言律诗

老来岁月去堂堂，夙佩君恩不敢忘。炎汉辞官容广受，圣朝立极过轩唐。秫田春雨租牛种，茗碗凉风对鹤尝。清兴有时吟不了，天边罗立九山苍。
和郑南荣韵
作者：陶宗仪
朝代：明
体裁：五言律诗

煮茶烧落叶，扫径动閒云。水涸溪痕见，林疏岫色分。斋居长自掩，麋鹿动成群。短屐相过数，惟应郑广文。
咏佳人效香奁
作者：陶宗仪
朝代：明
体裁：五言律诗

衣皱霞千叠，鞋弯玉两弓。色酣眉黛绿，香腻口脂红。密约心还怯，多情意未通。黄昏头懒卸，绣被象床空。
哭王黄鹤
作者：陶宗仪
朝代：明
体裁：五言律诗

人物三珠树，才华五凤楼。世称唐北苑，我谓汉南州。大梦麒麟化，惊魂狴犴愁。平生衰老泪，端为故人流。
哭赵廷采俨
作者：陶宗仪
朝代：明
体裁：七言律诗

馀姚江上故王孙，黄鹤山中讲世昏。冰玉声华过卫乐，丹青事业在乾坤。半途忍弃妻儿面，一念应怀父母恩。泚笔为修潜德传，无多老泪只销魂。
哭马平主簿夏原威
作者：陶宗仪
朝代：明
体裁：五言律诗

诗书承善庆，簪组沐恩荣。赋命分修短，详刑服重轻。平生师友义，终古别离情。尽掬寒淞水，难前泪眼清。
城市山林为孙子华赋
作者：陶宗仪
朝代：明
体裁：七言律诗

我家住近古城阴，随分生涯岂用心。佳菊移栽秋粲粲，修篁罗植昼森森。沟池环匝泉源活，门巷幽閒径术深。祗为长年耽野趣，旁人都道是山林。
壬申十二月廿九日林泉抱拙伯仲万山别驾同宿三味轩得何字
作者：陶宗仪
朝代：明
体裁：七言律诗

岁晏高朋忽我过，诸生尊俎罄欢歌。老来短鬓因愁改，醉后衰颜为酒酡。灯影未随云影淡，漏声不似雨声多。明朝约共寻梅去，屐齿泥深可奈何。
夏原舟寄诗求撰其先子墓铭次韵荅之
作者：陶宗仪
朝代：明
体裁：七言律诗

男儿不必叹流离，治世麒麟可系羁。好句自堪横槊赋，壮怀莫为听琴悲。迢迢远道江南梦，念念双亲垄上碑。此日勒铭当不愧，行藏颠末我曾知。
夜坐
作者：陶宗仪
朝代：明
体裁：七言律诗

披衣散发坐南荣，漏点迟迟欲二更。风约沼萍云影淡，月栖径竹露华明。石床凉意浮珍簟，宝鼎沈烟喷玉笙。世虑不关心似洗，此身只觉在蓬瀛。
守岁次谢高洁韵
作者：陶宗仪
朝代：明
体裁：七言律诗

明日五更才是春，坐深不觉漏声频。风尘澒洞向今夕，灯火团栾能几人。老去清霜吹鬓发，愁来双泪落衣巾。乾坤扰扰皆兵甲，何处溪山著此身。
客窗听雨四绝句次南山韵
作者：陶宗仪
朝代：明

十年归梦剡溪船，眼底江山若个边。春事寂寥人意懒，一天风雨共愁眠。萧然一室小于船，那得心情到酒边。只怕今年无菜麦，闷来抛卷曲肱眠。处世真犹上濑船，纷纷人事浩无边。就中亦有清閒者，醉即高歌倦即眠。新种垂杨可系船，寻盟日日到鸥边。当年曾向巴江泊，政似如今听雨眠。
客窗听雨四绝句次南山韵·其一
作者：陶宗仪
朝代：明
体裁：七言绝句

十年归梦剡溪船，眼底江山若个边。春事寂寥人意懒，一天风雨共愁眠。
客窗听雨四绝句次南山韵·其三
作者：陶宗仪
朝代：明
体裁：七言绝句

处世真犹上濑船，纷纷人事浩无边。就中亦有清閒者，醉即高歌倦即眠。
客窗听雨四绝句次南山韵·其二
作者：陶宗仪
朝代：明
体裁：七言绝句

萧然一室小于船，那得心情到酒边。只怕今年无菜麦，闷来抛卷曲肱眠。
客窗听雨四绝句次南山韵·其四
作者：陶宗仪
朝代：明
体裁：七言绝句

新种垂杨可系船，寻盟日日到鸥边。当年曾向巴江泊，政似如今听雨眠。
宫词三首题王叔明士女
作者：陶宗仪
朝代：明

閤门传诏宴龙池，宫漏穿花月上迟。准拟承恩供奉处，镂金团扇乞新诗。大家妆著斗时宜，等候君王看月嬉。三十六宫清夜永，幽情不许外人知。水晶别殿十分凉，金碧平桥近建章。直罢归来成小立，花深惊起宿鸳鸯。
宫词三首题王叔明士女·其一
作者：陶宗仪
朝代：明
体裁：七言绝句

閤门传诏宴龙池，宫漏穿花月上迟。准拟承恩供奉处，镂金团扇乞新诗。
宫词三首题王叔明士女·其三
作者：陶宗仪
朝代：明
体裁：七言绝句

水晶别殿十分凉，金碧平桥近建章。直罢归来成小立，花深惊起宿鸳鸯。
宫词三首题王叔明士女·其二
作者：陶宗仪
朝代：明
体裁：七言绝句

大家妆著斗时宜，等候君王看月嬉。三十六宫清夜永，幽情不许外人知。
寄夏原舟时从军沈阳
作者：陶宗仪
朝代：明
体裁：五言律诗

分离忽两春，役役几艰辛。兵籍何时落，乡书此日真。乾坤同是客，风雨正愁人。望断浑河远，萧萧白发新。
寄赠叶子澄
作者：陶宗仪
朝代：明
体裁：古风

平生不受官长骂，结屋乃在深郊居。田无二顷每种秫，日有百钱惟买书。养亲上堂具甘旨，留客煮饭挑嘉蔬。怜君行义有如此，名誉岂肯终阎闾。
寄题性源上人清影轩
作者：陶宗仪
朝代：明
体裁：五言律诗

胜地昔曾行，云扉夜不扃。长林笼碧瓦，明月照朱棂。世比龙门寺，经翻贝叶青。开秋敷石榻，迟我一扬舲。
寄题陈孟文丛碧轩
作者：陶宗仪
朝代：明
体裁：七言律诗

一室萧閒竹里安，绿波洗出万琅玕。云深竞舞青鸾瘦，檐曲长霏翠雨寒。三径清风人楚楚，五车汗简墨珊珊。何当直造谈眩处，展席凉阴捣月团。
寒碧轩为玉岩琏上人赋
作者：陶宗仪
朝代：明
体裁：七言律诗

花惟薝卜树旃檀，地位清高眼界宽。云彩半分冰鉴碧，天光倒浸露壶寒。静凭曲槛湔凡趣，宴坐曾轩习止观。本性空明犹湛水，未教风外起波澜。
对月
作者：陶宗仪
朝代：明
体裁：七言律诗

客子每看湖上月，秋声渐近竹边窗。流萤缀衣夜数个，白鹤听琴时一双。甘旨未能娱綵服，旅愁长是对寒缸。饭牛屠狗诚无愧，附凤攀龙志未降。
对雨
作者：陶宗仪
朝代：明
体裁：五言律诗

立春将一月，积雨已兼旬。潦水村村白，愁云旦旦新。世方期乐岁，天岂厌斯民。便好驱阴沴，阳和被广轮。
小园即事次胡广文若思韵
作者：陶宗仪
朝代：明
体裁：七言律诗

日长童仆理蔬畦，官舍如同隐者栖。新水方塘鱼在藻，落花小雨燕衔泥。杯盘留客儿能奉，琴册娱心手自携。满纸文章新洒翰，人人争道外孙齑。
小游仙词雪后一日甲子作
作者：陶宗仪
朝代：明
体裁：七言律诗

瑶池谪降小真仙，只在人间二八年。长日沈沈缄秘绪，浮生草草厌尘缘。一函遗蜕寒璚陨，五夜清魂颢气县。鸾鹤启途幢节拥，碧霄如洗月婵娟。
己卯中秋
作者：陶宗仪
朝代：明
体裁：五言律诗

移榻近前荣，良时引兴清。雨从晡后散，月向夜深明。灵兔曾无恙，孀娥若有情。举杯邀对酌，隔岁好寻盟。
已卯人日
作者：陶宗仪
朝代：明
体裁：古风

元日至人日，未有不阴时。甫也昔所云，屡验信弗疑。今岁异常岁，万口称稀奇。一晴连七朝，春气即盎而。轻烟散微暄，丽日流祥晖。溪山逞德色，草木带光辉。羊猪狗鸡利，马牛被郊畿。民物鲜疵疠，禾稼其蕃滋。天子居大宝，念民日孜孜。上帝昭圣心，报锡以雍熙。水旱不为虐，雨风常适宜。四方习礼乐，八表厎清夷。古道曾弗泯，薄俗还可移。赃贪强黠徒，廉正当自持。慈爱抚幼小，孝弟奉期颐。斯理乃必然，蠢尔盖未知。我生头雪白，何幸身见之。但愿饱吃饭，百岁远为期。
已已七夕立秋次胡万山韵
作者：陶宗仪
朝代：明
体裁：七言律诗

头童齿豁鬓毛衰，老大徒添宋玉悲。天上双星应有约，人间一叶似知时。綵楼香满凉生早，银汉桥横夜度迟。此日报秋端罕遇，呼儿捉笔和新诗。
干山访曹雪林刘深云周云坞看菊花云庄有诗次其韵
作者：陶宗仪
朝代：明
体裁：七言律诗

干山盘曲带诸峰，与客寻幽向此中。溪色秋同天色净，篱花晓裛露花浓。云林泉石清深处，人物衣冠太古风。酌酒赋诗忘路远，放船归晚意无穷。
平湖为山阴镜上人赋
作者：陶宗仪
朝代：明

万顷平湖枕越城，短篷如在画图行。波浮霜鉴金辉瑩，山拥冰壶玉气清。翡翠兰苕酣净绿，天光云影照空明。知章一曲应分得，用作沙门字与名。
平湖为山阴镜上人赋
作者：陶宗仪
朝代：明
体裁：七言律诗

万顷平湖枕越城，短篷如在画图行。波浮霜鉴金辉莹，山拥冰壶玉气清。翡翠兰苕酣净绿，天光云影照空明。知章一曲应分得，用作沙门字与名。
并头鹤顶红菊次云樵韵
作者：陶宗仪
朝代：明
体裁：七言律诗

翩跹篱下合欢丛，骈首昂昂沁浅红。湘浦泪沾仙羽若，乔家醉嗅晚香同。秋宵并作繁华梦，春色匀光隐逸风。自昔栽培无此本，丹铅图写待良工。
庚午七月三日大风雨视丁卯岁为尤甚独松江若此他郡无有也
作者：陶宗仪
朝代：明
体裁：五言律诗

雨从朝起骤，风到夜深狂。仆屋摇坤轴，漫江遍海乡。喜无秋旱暵，未卜岁丰荒。较彼前三载，而今势益强。
庚午十二月十八日雪
作者：陶宗仪
朝代：明
体裁：七言绝句

满载寒花玉气浮，野航一个小于瓯。晓来试上城头望，碧海金山两白鸥。
庚辰元日
作者：陶宗仪
朝代：明
体裁：五言律诗

授历纪庚辰，开元值丙寅。五更微见雪，两日便迎春。头戴银幡巧，门题彩帖新。屠苏循故事，殿饮老年人。
廿三日
作者：陶宗仪
朝代：明
体裁：七言绝句

打窗风霰五更头，寒冱重阴昼不收。积水淼漫天一色，望穷只益老农忧。
廿八日雪
作者：陶宗仪
朝代：明
体裁：七言绝句

杏蕊娇红柳眼青，东风阵阵雪花明。春光已是三之一，厎是严寒砭骨清。
开垆日有感是日始见霜
作者：陶宗仪
朝代：明
体裁：五言律诗

阳月日云初，新霜万瓦铺。具羞供墓祀，炽炭煖寒炉。望望乡关远，栖栖旅思孤。形骸看渐老，节序不停徂。
开泖口号四首
作者：陶宗仪
朝代：明

县民应役开长泖，两岸高低菜麦空。程限不严功力怠，监官酣酒舞裙红。四十里长横泖路，会工都用六千人。开挑两月无成绩，主典污慵欠拊循。沟渠堰塞为开河，河未开通雨转多。水浸麦根浑烂却，今年生理竟如何。万农蹙额吁苍旻，莫把春霖困下民。种得稻禾供馈饷，全资二麦济饥贫。
开泖口号四首·其一
作者：陶宗仪
朝代：明
体裁：七言绝句

县民应役开长泖，两岸高低菜麦空。程限不严功力怠，监官酣酒舞裙红。
开泖口号四首·其三
作者：陶宗仪
朝代：明
体裁：七言绝句

沟渠堰塞为开河，河未开通雨转多。水浸麦根浑烂却，今年生理竟如何。
开泖口号四首·其二
作者：陶宗仪
朝代：明
体裁：七言绝句

四十里长横泖路，会工都用六千人。开挑两月无成绩，主典污慵欠拊循。
开泖口号四首·其四
作者：陶宗仪
朝代：明
体裁：七言绝句

万农蹙额吁苍旻，莫把春霖困下民。种得稻禾供馈饷，全资二麦济饥贫。
张建宁赋诗见寄次韵四首
作者：陶宗仪
朝代：明

移家住近府城东，帘捲垂杨燕子风。幽梦时惊棋局外，好怀日付酒杯中。喜于静室观虚白，倦向通途踏软红。老我无能甘寂寞，溪山还欲与君同。十年仕宦厌驰驱，随例归休始定居。门巷每来君子履，杖藜閒过野人庐。锦心绣口三都赋，玉轴牙签万卷书。别有高情真自适，或时孤棹或巾车。文采风流果谪仙，乾坤汗漫兴飘然。银章朱绂承殊渥，桧楫兰舟济巨川。兄弟喜看三薛在，古今谁似二疏贤。朋游散落曾无几，童稚情亲到莫年。赤霄丹凤邈难俦，鸥鹭为朋只浪游。田里清淳依谷水，关河迢递隔台州。西风采采黄花晚，落日离离碧树秋。白发催人伤老大，少年声价落青楼。
张建宁赋诗见寄次韵四首·其一
作者：陶宗仪
朝代：明
体裁：七言律诗

移家住近府城东，帘捲垂杨燕子风。幽梦时惊棋局外，好怀日付酒杯中。喜于静室观虚白，倦向通途踏软红。老我无能甘寂寞，溪山还欲与君同。
张建宁赋诗见寄次韵四首·其三
作者：陶宗仪
朝代：明
体裁：七言律诗

文采风流果谪仙，乾坤汗漫兴飘然。银章朱绂承殊渥，桧楫兰舟济巨川。兄弟喜看三薛在，古今谁似二疏贤。朋游散落曾无几，童稚情亲到莫年。
张建宁赋诗见寄次韵四首·其二
作者：陶宗仪
朝代：明
体裁：七言律诗

十年仕宦厌驰驱，随例归休始定居。门巷每来君子履，杖藜閒过野人庐。锦心绣口三都赋，玉轴牙签万卷书。别有高情真自适，或时孤棹或巾车。
张建宁赋诗见寄次韵四首·其四
作者：陶宗仪
朝代：明
体裁：七言律诗

赤霄丹凤邈难俦，鸥鹭为朋只浪游。田里清淳依谷水，关河迢递隔台州。西风采采黄花晚，落日离离碧树秋。白发催人伤老大，少年声价落青楼。
张林泉九日寄诗次韵荅之
作者：陶宗仪
朝代：明

耕田凿井水南郊，懒性从来谢拔茅。草檄未能行虎落，濡毫敢望立螭㘭。菊萸并进重阳节，萍水相亲远道交。岁岁兹辰动怀想，若为对饮共山肴。
张林泉九日寄诗次韵荅之
作者：陶宗仪
朝代：明
体裁：七言律诗

耕田凿井水南郊，懒性从来谢拔茅。草檄未能行虎落，濡毫敢望立螭坳。菊萸并进重阳节，萍水相亲远道交。岁岁兹辰动怀想，若为对饮共山肴。
归途徐村阻风
作者：陶宗仪
朝代：明
体裁：五言律诗

徐家村疃静，柳下泊舟航。故国南游远，东风晚更狂。归心如箭急，流水似人忙。明日宜兴县，长桥酹一觞。
录宋宫人语
作者：陶宗仪
朝代：明
体裁：七言律诗

云护春阴凝薄冻，烟销炉篆带馀馨。残花满院莺声涩，细雨吹帘草色青。丹凤不来天浩浩，玉箫吹彻泪冥冥。腰肢瘦损真无几，宁使清心混浊泾。
役役
作者：陶宗仪
朝代：明
体裁：五言律诗

弟妹分离久，家乡信息迟。卖书人杀直，穫稻雨愆期。发向愁中白，颜从病后衰。终年常役役，何日是归时。
志喜
作者：陶宗仪
朝代：明
体裁：七言律诗

翘首甘霖久不沾，火云赤日势如惔。桔槔声断川流竭，䆉稏苗枯暑气炎。迅电掣霆诛厉魃，苍龙饮海抉飞廉。四郊满慰三农意，从此丰年可预占。
念奴娇·九日有感次友人韵
作者：陶宗仪
朝代：明
体裁：词

黄花白发，又匆匆佳节，感今怀昔。雨覆云翻无限态，故国寒烟榛棘。杜老漂零，沈郎瘦损，此意天应识。划然长啸，不知身是孤客。呼酒漫祓清愁，玉奴频劝，两脸添春色。眼底平生空四海，倦拂红尘风帻。戏马台荒，登龙人老，往事休追惜。山林无恙，也须容我高屐。
悯鹤次韵顾语溪
作者：陶宗仪
朝代：明
体裁：古风

豪家辟池馆，千金买猿鹤。青衣职糇粮，雕笼涂粉雘。客有芝田生，飞佩风前落。清类春水鸥，奋若秋天鹗。偶触虞罗机，遂失云松乐。翻怀丁令威，流睇青山郭。不乘卫公轩，讵中唐帝缴。沧海几扬尘，丘陵或为壑。主翁载驰驱，高情渐衰薄。俄然忧患来，难以谈笑却。玉帛奚足云，繁华顿成昨。宗族永参商，妻孥苦凌虐。出狱携敝裘，徙边无远橐。而汝混刍豢，编名从寄泊。铩翮并州刀，惊梦周庐柝。长鸣聊自悲，俛啄亦云作。虽愁蕙帐空，莫厌鸡群恶。念彼远行人，视此更离索。泪落返哺乌，愁对青城雀。安能招汝游，吹笙上寥廓。
悼周通玄鍊师
作者：陶宗仪
朝代：明

史君延致祷雩坛，电掣霆流起剑端。秘诀曾传苍玉检，长生未服紫金丹。月升海峤？啼切，露湿松巢鹤梦寒。云屋秋扃风落木，似闻环佩尚珊珊。
悼周通玄鍊师
作者：陶宗仪
朝代：明
体裁：七言律诗

史君延致祷雩坛，电掣霆流起剑端。秘诀曾传苍玉检，长生未服紫金丹。月升海峤�啼切，露湿松巢鹤梦寒。云屋秋扃风落木，似闻环佩尚珊珊。
感怀次韵
作者：陶宗仪
朝代：明
体裁：七言律诗

数椽茅屋称幽居，环堵萧然日著书。邻曲往还忘主客，林泉映带乐禽鱼。一经阐教韦丞相，三策成名董仲舒。自愧无能空白首，子孙便好问耕锄。
慈云十咏 其一 灵峰古刹
作者：陶宗仪
朝代：明
体裁：七言绝句

众山罗立小为尊，一朵灵峰启法门。气聚风藏龙脉远，元符宝殿尚孤存。
慈云十咏 其七 松阁看云
作者：陶宗仪
朝代：明
体裁：七言绝句

长松落落远尘寰，重阁阴阴奠碧山。尽日跏趺自怡悦，禅心已共白云閒。
慈云十咏 其三 �师全身塔
作者：陶宗仪
朝代：明
体裁：七言绝句

一定千年与世忘，当时起塔谨安藏。如今试启云龛钥，爪发还应几许长。
慈云十咏 其九 层峦拱翠
作者：陶宗仪
朝代：明
体裁：七言绝句

云屏九叠自天开，龙象森严震法雷。莫怪山灵无供养，六时朝礼送青来。
慈云十咏 其二 庆云禅关
作者：陶宗仪
朝代：明
体裁：七言绝句

庆云五色照清溪，郁郁纷纷望远迷。第一禅关从此入，西头即是古招提。
慈云十咏 其五 运师芥子室
作者：陶宗仪
朝代：明
体裁：七言绝句

维摩方丈未为奇，我室呼如芥颗宜。三万二千师子坐，著来尚可踢须弥。
慈云十咏 其八 莲池玩月
作者：陶宗仪
朝代：明
体裁：七言绝句

沼中净植芬陀利，天上高县白玉盘。香远光清宵更寂，梵馀徙倚石阑干。
慈云十咏 其六 薝卜林
作者：陶宗仪
朝代：明
体裁：七言绝句

薝卜花开玉朵攒，清香满室似旃檀。五千馀卷都披却，四十二章宁浪看。
慈云十咏 其十 双溪环碧
作者：陶宗仪
朝代：明
体裁：七言绝句

流水萦纡远接天，一支分入寺门前。且教听讲苍龙蛰，菩萨来乘大愿船。
慈云十咏 其四 竺师觉花堂
作者：陶宗仪
朝代：明
体裁：七言绝句

缤纷天雨宝优昙，听法升堂总戒严。顿悟此心成一笑，阿师不待觉尊拈。
慈云十咏·灵峰古刹
作者：陶宗仪
朝代：明

众山罗立小为尊，一朵灵峰启法门。气聚风藏龙脉远，元符宝殿尚孤存。庆云五色照清溪，郁郁纷纷望远迷。第一禅关从此入，西头即是古招提。一定千年与世忘，当时起塔谨安藏。如今试启云龛钥，爪发还应几许长。缤纷天雨宝优昙，听法升堂总戒严。顿悟此心成一笑，阿师不待觉尊拈。维摩方丈未为奇，我室呼如芥颗宜。三万二千师子坐，著来尚可踢须弥。薝卜花开玉朵攒，清香满室似旃檀。五千馀卷都披却，四十二章宁浪看。长松落落远尘寰，重阁阴阴奠碧山。尽日跏趺自怡悦，禅心已共白云閒。沼中净植芬陀利，天上高县白玉盘。香远光清宵更寂，梵馀徙倚石阑干。云屏九叠自天开，龙象森严震法雷。莫怪山灵无供养，六时朝礼送青来。流水萦纡远接天，一支分入寺门前。且教听讲苍龙蛰，菩萨来乘大愿船。
戊寅正月四日纪实
作者：陶宗仪
朝代：明

腊月廿八日，风起东南方。岁行在丁丑，气候异寻常。和煦过于春，入夜风怒狂。廿九日禺中，螮蝀粲龙章。或雨而或晴，至晚天昧茫。隐隐雷发声，烨烨电流光。狂风转西北，彻夜吐寒铓。除夕犹未息，地冻万木僵。正旦兴启扃，雪积二寸强。三冬未曾觌，对之神肃爽。九朝方是春，亦可纪嘉祥。老农乃见谓，夏秋旱相望。二日三日来，风力转披猖。四日值壬子，晴朗开孟阳。尝读通政经，冬雷未为臧。十旬要阴晦，民庶有菑殃。载忆变异录，尤觉热中肠。禾稼不稔熟，丧亡起饥荒。华亭连二？，旱涝苦莫当。口食不暇给，奔走营馈饟。上帝必闵念，尔农勿忧惶。雨风顺以调，万姓保安康。
戊寅正月四日纪实
作者：陶宗仪
朝代：明
体裁：古风

腊月廿八日，风起东南方。岁行在丁丑，气候异寻常。和煦过于春，入夜风怒狂。廿九日禺中，螮蝀粲龙章。或雨而或晴，至晚天昧茫。隐隐雷发声，烨烨电流光。狂风转西北，彻夜吐寒铓。除夕犹未息，地冻万木僵。正旦兴启扃，雪积二寸强。三冬未曾觌，对之神肃爽。九朝方是春，亦可纪嘉祥。老农乃见谓，夏秋旱相望。二日三日来，风力转披猖。四日值壬子，晴朗开孟阳。尝读通政经，冬雷未为臧。十旬要阴晦，民庶有菑殃。载忆变异录，尤觉热中肠。禾稼不稔熟，丧亡起饥荒。华亭连二�，旱涝苦莫当。口食不暇给，奔走营馈饟。上帝必闵念，尔农勿忧惶。雨风顺以调，万姓保安康。
折杨柳送夏西畴谪居大梁
作者：陶宗仪
朝代：明
体裁：古风

折杨柳，赠君别，杨柳未折心已折。丈夫落落志四方，到此谁能不呜咽。江南九月天雨霜，雁声堕地秋风长。出门行行几千里，寒烟落日增离伤。令严独许携家室，藤笈编花载书帙。可怜身上千金裘，阿㜷手缝针线密。吾闻中原百战馀，民物鲜少城邑虚。君去结庐得幽胜，便可小拟西畴居。荆蓁塞路猛虎伏，髑髅如山冤鬼哭。愿言缓辔毋疾驱，疾驱恐防伤马足。折杨柳，歌苦词，呼酒酌君君莫辞。黄河之水东南驰，人生会合还有时。
拟古用陆国隐韵三首
作者：陶宗仪
朝代：明

古人重节义，出处盖弗苟。而我何为者，南北事奔走。恻恻怀故里，去去成老丑。富贵不可期，聊以酌我酒。浮云蔽颓阳，凉飙谢繁绿。气化相寻绎，百岁一何速。达人意有在，岂复伤局促。且持杯中物，对此篱下菊。王风萎衰周，人纪坏狂秦。大朴变哇淫，雕虫蠹天真。迢迢百世下，礼乐就沈沦。尼父不复作，圣道讵能新。
拟古用陆国隐韵三首·其一
作者：陶宗仪
朝代：明
体裁：古风

古人重节义，出处盖弗苟。而我何为者，南北事奔走。恻恻怀故里，去去成老丑。富贵不可期，聊以酌我酒。
拟古用陆国隐韵三首其三
作者：陶宗仪
朝代：明
体裁：古风

王风萎衰周，人纪坏狂秦。大朴变哇淫，雕虫蠹天真。迢迢百世下，礼乐就沈沦。尼父不复作，圣道讵能新。
拟古用陆国隐韵三首其二
作者：陶宗仪
朝代：明
体裁：古风

浮云蔽颓阳，凉飙谢繁绿。气化相寻绎，百岁一何速。达人意有在，岂复伤局促。且持杯中物，对此篱下菊。
挽张云庄宗礼三首
作者：陶宗仪
朝代：明

客邸病萦纡，惊忧郁未舒。紫桫函蜕骨，白下返灵舆。故里千年别，浮生一梦如。莫云庄上些，山雨竹楼虚。嫁殃遭太守，簿录降将军。短景灯馀燄，繁华水上云。贤愚谁复辨，玉石竟俱焚。次第修言行，他时表墓文。呜呼吾友汲，相望去程遥。遗恨孤慈侍，清魂入大招。诸儿铜鼓卫，一穴凤山椒。泪洒西风里，交情永寂寥。
挽张云庄宗礼三首·其一
作者：陶宗仪
朝代：明
体裁：五言律诗

客邸病萦纡，惊忧郁未舒。紫桫函蜕骨，白下返灵舆。故里千年别，浮生一梦如。莫云庄上些，山雨竹楼虚。
挽张云庄宗礼三首·其三
作者：陶宗仪
朝代：明
体裁：五言律诗

呜呼吾友汲，相望去程遥。遗恨孤慈侍，清魂入大招。诸儿铜鼓卫，一穴凤山椒。泪洒西风里，交情永寂寥。
挽张云庄宗礼三首·其二
作者：陶宗仪
朝代：明
体裁：五言律诗

嫁殃遭太守，簿录降将军。短景灯馀燄，繁华水上云。贤愚谁复辨，玉石竟俱焚。次第修言行，他时表墓文。
挽赵云居先生二首
作者：陶宗仪
朝代：明

故国王孙后，先生德望隆。相将年九十，出处浙西东。学本趋庭教，医存济世功。俄然弃荣养，哀恸起秋风。吴淞今共客，台婺远相连。去国二千里，论心四十年。故人将尽矣，老泪重潸然。修得遗贤传，储输太史编。
挽赵云居先生二首·其一
作者：陶宗仪
朝代：明
体裁：五言律诗

故国王孙后，先生德望隆。相将年九十，出处浙西东。学本趋庭教，医存济世功。俄然弃荣养，哀恸起秋风。
挽赵云居先生二首·其二
作者：陶宗仪
朝代：明
体裁：五言律诗

吴淞今共客，台婺远相连。去国二千里，论心四十年。故人将尽矣，老泪重潸然。修得遗贤传，储输太史编。
挽陆北岩教谕
作者：陶宗仪
朝代：明
体裁：五言律诗

北岩今已矣，命也复何仇。形影长相吊，文章不自谋。梦残萧寺夕，魂返故山秋。多少伤心事，哀猿哭未休。
故社士姚文实挽诗
作者：陶宗仪
朝代：明
体裁：七言律诗

启祠抱主邻炎熄，刲股煎糜父病痊。一代衣冠今社士，百年诗酒古神仙。高风雅入名人传，孝行宜登太史编。欲访清游已陈迹，空山短日思凄然。
新寒写怀次韵
作者：陶宗仪
朝代：明

世故漫漫混渭泾，九山高枕卧云屏。摊书雾拂双眸瑩，揽镜霜欺两鬓青。归燕凄凉谁复顾，吟蛩哀怨不堪听。秋风落木茅茨破，坐右高县陋室铭。
新寒写怀次韵
作者：陶宗仪
朝代：明
体裁：七言律诗

世故漫漫混渭泾，九山高枕卧云屏。摊书雾拂双眸莹，揽镜霜欺两鬓青。归燕凄凉谁复顾，吟蛩哀怨不堪听。秋风落木茅茨破，坐右高县陋室铭。
新春风雨次陆北岩韵三首
作者：陶宗仪
朝代：明

博山沉水袅轻烟，岁旦常仪总粲然。笠屐宾朋来雨外，盘觞儿女列堂前。梅惊朔次朝犹落，柳怯春寒昼未眠。盥手正襟端策问，今年还可种圭田。江南风雨见何曾，十日都无一日晴。晓起暂看新岁历，老来偏动故乡情。良辰美景须花柳，妙舞清歌待燕莺。喜有山林容我辈，共将诗酒乐文明。鸟车载鬼过遥天，白雨淋浪杂翠烟。喜咏久无工部老，祷祈未用玉堂仙。世情简淡非今日，春色凄迷似去年。风景不殊乡邑远，梦归夜夜浙江船。
新春风雨次陆北岩韵三首·其一
作者：陶宗仪
朝代：明
体裁：七言律诗

博山沉水袅轻烟，岁旦常仪总粲然。笠屐宾朋来雨外，盘觞儿女列堂前。梅惊朔次朝犹落，柳怯春寒昼未眠。盥手正襟端策问，今年还可种圭田。
新春风雨次陆北岩韵三首·其三
作者：陶宗仪
朝代：明
体裁：七言律诗

鸟车载鬼过遥天，白雨淋浪杂翠烟。喜咏久无工部老，祷祈未用玉堂仙。世情简淡非今日，春色凄迷似去年。风景不殊乡邑远，梦归夜夜浙江船。
新春风雨次陆北岩韵三首·其二
作者：陶宗仪
朝代：明
体裁：七言律诗

江南风雨见何曾，十日都无一日晴。晓起暂看新岁历，老来偏动故乡情。良辰美景须花柳，妙舞清歌待燕莺。喜有山林容我辈，共将诗酒乐文明。
春雨初晴沈野亭见访
作者：陶宗仪
朝代：明
体裁：七言律诗

九十日春浑有几，相将一半雨兼风。草堂晴旭生虚白，花径儿童扫落红。漫喜故人来泗北，更期后夜宿山中。青鞋布袜须吾辈，百遍相过意未穷。
晓发松江
作者：陶宗仪
朝代：明
体裁：七言律诗

客里东风促去程，沙棠舟小布帆轻。冲人鸥鸟双双起，近水桃花树树明。故喜吴淞堪寄食，不愁江汉尚屯兵。经纶事业成虚掷，一寸葵心向日倾。
晓起
作者：陶宗仪
朝代：明
体裁：七言律诗

豆苗引蔓上疏篱，桐树吹花落钓矶。老我田园閒处好，故人书札近来稀。挂巾萝薜看云起，沐发沧浪待日晞。只怪平生诗癖在，形骸消瘦不胜衣。
景辰张先生校文福建归林公崇高画闽溪放棹图赋诗其上以饯因次韵就题
作者：陶宗仪
朝代：明
体裁：七言律诗

一棹闽溪下濑船，千岩万壑路勾连。榕阴处处浮岚外，杜宇声声落照边。考试来临多士上，宦游向在十年前。故人分手难为别，写得云山上蜀笺。
曹氏园池行
作者：陶宗仪
朝代：明

浙右园池不多数，曹氏经营最云古。我昔避兵贞溪头，杖屦寻常造园所。炳也款语愔从容，其先来自温许峰。裕垂系胤二百载，发于乃祖云西翁。翁之交游皆吉士，赵邓虞黄陈杜李。或铭或记或篆颜，华构翚飞耀闾里。中堂曰厚德茂存，翼室且可栖琴尊。聿求雅志尚贞白，玉照彷佛南湖濆。右斋先世手所结，祖德有光增古节。日长清静讲玄虚，淡然自立止于洁。素轩潇洒绿阴腴，挥麈剧谈扪虱如。玄裳长鸣宵警梦，玉灵藏六昼尸居。红杏作花锦千树，帘卷高楼听春雨。层台甃近小蓬莱，正是雪月最佳处。曲折映带总幽亭，洁芳顷步连洼盈。忘形绝念闭息影，翻书写经开遂生。索笑石矼水清浅，灼灼疏梅封碧藓。有时怡旷倚阑干，九点晚山清且远。洞房涂塈雪色新，瑩可受采无纤尘。温火试香扃画阁，乱云霭霭中藏春。沟渠流月金琐碎，缓踏修梁曳环佩。露影晶荧夜色澄，恍若霞川蹑虹背。长歌楚诵声珊珊，后皇嘉树霜丸丹。煖风细香怀晋逸，一身眷恋花竹间。花卉纷芳四时好，竹木几般栽未了。牡丹富贵芍药奇，薝卜婆娑木樨老。苍松百尺上冲天，幽兰猗猗被深渊。菡萏解语净如拭，芙蓉弄态娇以妍。孤峰危立当月窦，厚重不迁仁者寿。先知稼穑用能勤，别敞遗安阅耕耨。宾朋满坐冠峨冠，投壶散帙罄交欢。桂酒椒浆麋鹿脯，璚觞翠釜琉璃盘。运去式微遘菑变，闻望功勋等飞电。地脉衰疲草树焦，颓垣断址低昂见。廿年汨没军旅中，王事驰驱西复东。贤郎告代喜赋归，问里寻邻梦寐同。百感伤心泪横臆，复新基搆难为力。行囊点检得旧题，时时展读聊自适。老余舣棹访曾经，狐兔窟宅鸺鹠鸣。独立斜阳三叹息，泚笔吟就园池行。
曹氏园池行
作者：陶宗仪
朝代：明
体裁：古风

浙右园池不多数，曹氏经营最云古。我昔避兵贞溪头，杖屦寻常造园所。炳也款语愔从容，其先来自温许峰。裕垂系胤二百载，发于乃祖云西翁。翁之交游皆吉士，赵邓虞黄陈杜李。或铭或记或篆颜，华构翚飞耀闾里。中堂曰厚德茂存，翼室且可栖琴尊。聿求雅志尚贞白，玉照彷佛南湖濆。右斋先世手所结，祖德有光增古节。日长清静讲玄虚，淡然自立止于洁。素轩潇洒绿阴腴，挥麈剧谈扪虱如。玄裳长鸣宵警梦，玉灵藏六昼尸居。红杏作花锦千树，帘卷高楼听春雨。层台甃近小蓬莱，正是雪月最佳处。曲折映带总幽亭，洁芳顷步连洼盈。忘形绝念闭息影，翻书写经开遂生。索笑石矼水清浅，灼灼疏梅封碧藓。有时怡旷倚阑干，九点晚山清且远。洞房涂塈雪色新，莹可受采无纤尘。温火试香扃画阁，乱云霭霭中藏春。沟渠流月金琐碎，缓踏修梁曳环佩。露影晶荧夜色澄，恍若霞川蹑虹背。长歌楚诵声珊珊，后皇嘉树霜丸丹。煖风细香怀晋逸，一身眷恋花竹间。花卉纷芳四时好，竹木几般栽未了。牡丹富贵芍药奇，薝卜婆娑木樨老。苍松百尺上冲天，幽兰猗猗被深渊。菡萏解语净如拭，芙蓉弄态娇以妍。孤峰危立当月窦，厚重不迁仁者寿。先知稼穑用能勤，别敞遗安阅耕耨。宾朋满坐冠峨冠，投壶散帙罄交欢。桂酒椒浆麋鹿脯，璚觞翠釜琉璃盘。运去式微遘菑变，闻望功勋等飞电。地脉衰疲草树焦，颓垣断址低昂见。廿年汨没军旅中，王事驰驱西复东。贤郎告代喜赋归，问里寻邻梦寐同。百感伤心泪横臆，复新基搆难为力。行囊点检得旧题，时时展读聊自适。老余舣棹访曾经，狐兔窟宅鸺鹠鸣。独立斜阳三叹息，泚笔吟就园池行。
曹雪林夜宿草堂有诗因次韵
作者：陶宗仪
朝代：明
体裁：五言律诗

杖屦来相访，柴门倒屣迎。好春尊蚁绿，清夜烛花明。每苦连旬别，相踰半日程。如今宜尽醉，足以慰平生。
月下笛·赋落梅
作者：陶宗仪
朝代：明
体裁：词

东阁诗悭，西湖梦浅，好音难托。香消玉削。早孤标顿非昨。阿谁底事频横笛，不道是、江南摇落。向空阶閒砌，天寒日莫，病鹤轻啄。情薄。东风恶。试快觅飞璚，共翔寥廓。冰魂漠漠。谩怜金谷离索。有时巧缀双蛾绿，天做就、宫妆绰约。待一点，脆圆成，须信和羹问却。
月九日
作者：陶宗仪
朝代：明
体裁：七言绝句

谷日宜晴翻作雨，明朝西北大风狂。圣人在御民安乐，未必天心降不祥。
木兰花慢·次胡笔峰迁居韵
作者：陶宗仪
朝代：明
体裁：词

占中山一隩，云晻霭、水萦纡。便小理蔬畦，深锄菊圃，细甃花衢。平生几番卜隐，到而今、方称列仙臞。问字溪翁载酒，执经弟子将车。猗欤。心迹混樵渔。安用绝交书。向石上围棋，松阴捣药，乐意偏殊。当年辋川图画，有林泉、如此更何如。旋买良田种秫，只知吾爱吾庐。
机山怀古次赵廷采韵
作者：陶宗仪
朝代：明
体裁：七言律诗

昭侯功业在人间，二俊文章若可攀。西洛竟从王囧辟，秋风不遂季鹰还。平原村迥家山静，华表云深鹤梦閒。有客舣舟来吊古，空林落叶雨潸潸。
杂诗
作者：陶宗仪
朝代：明
体裁：古风

颠倒持太阿，乃以柄授人。人或有怨恶，宁不伤吾身。喟彼秦二世，委政托奸臣。指鹿以为马，非是孰敢云。愿言把剑者，名器宜自珍。
松斋为玉峰秀上人赋
作者：陶宗仪
朝代：明
体裁：七言律诗

上人远自海东来，为爱青松到处栽。花落石床閒不扫，声和天籁定初回。折将席上为谈柄，留向山中具法材。几欲裹茶林下煮，高斋赋咏亦幽哉。
梅花坞
作者：陶宗仪
朝代：明
体裁：七言律诗

溪北溪南十万枝，洞门深锁几人知。月香水影无多语，姑射罗浮自一奇。千里喜传春信早，孤筇偏爱夕阳迟。殷勤更入坡仙咏，共补辛夷别墅诗。
梦游华顶峰题诗于壁
作者：陶宗仪
朝代：明
体裁：五言律诗

松径晓停骖，朋游只两三。鸟啼烟作障，僧坐石为龛。访古人何在，探幽我尚堪。杏花风日美，春色满江南。
次万山韵
作者：陶宗仪
朝代：明
体裁：七言律诗

风雨江湖雪满头，斗南名士总交游。山林已自无多在，我辈真成第一流。折简招邀春酿熟，策筇来往野情幽。年年无事长相见，底用寻盟到白鸥。
次夏士良户侯韵
作者：陶宗仪
朝代：明
体裁：七言律诗

竹里茅茨白板扉，兴来随意卧牛衣。天笼平野前山远，水拍危桥过客稀。钓罢得鱼沽酒去，雨馀种豆荷锄归。故人却在城南住，日日清觞四坐飞。
次夏西畴韵
作者：陶宗仪
朝代：明
体裁：古风

乱馀及见太平年，圣主龙飞地幅员。父子戍边归未得，公疾下士礼弥虔。中天孤月应同照，尺素双鱼孰为传。昨夜釭花频送喜，好风吹堕白云篇。
次天渊韵二首
作者：陶宗仪
朝代：明

辞亲祝发已真休，孰肯将心忆故丘。禅榻熏炉从早夜，云筇雨笠几春秋。朝廷制下催归籍，罗刹江横去买舟。公案参馀千七百，明年试罢复来游。风采飘飘若贯休，相逢犹忆在丹丘。多师妙阐三乘法，老我愁添两鬓秋。薝卜清芬浮雅制，凤皇空翠落归舟。到鄞应是无多月，又向金陵赋远游。
次天渊韵二首·其一
作者：陶宗仪
朝代：明
体裁：七言律诗

辞亲祝发已真休，孰肯将心忆故丘。禅榻熏炉从早夜，云筇雨笠几春秋。朝廷制下催归籍，罗刹江横去买舟。公案参馀千七百，明年试罢复来游。
次天渊韵二首·其二
作者：陶宗仪
朝代：明
体裁：七言律诗

风采飘飘若贯休，相逢犹忆在丹丘。多师妙阐三乘法，老我愁添两鬓秋。薝卜清芬浮雅制，凤皇空翠落归舟。到鄞应是无多月，又向金陵赋远游。
次姚宪佥原礼韵简明上人古镜六首
作者：陶宗仪
朝代：明

云栖常自寂，蠖屈岂求伸。翠竹真如理，青山妙色身。涤除三毒火，清净六根尘。出定寒宵永，明蟾挂碧旻。接流晴灌菊，陟巘昼扪萝。地僻经行少，心閒兴趣多。瘦筇县树底，坏衲晒岩阿。清盥无馀事，因笺證道歌。九山多胜槩，此地一丛林。石路循清涧，茅堂枕碧岑。野狐来听法，游衲问安心。虎树高千尺，师宁不嗣音。林日迟迟静，溪云淰淰轻。杂花閒自落，幽草细无名。慨我朱颜老，伤情白发明。何繇湔垢累，问道立前荣。清寂山中景，逍遥物外身。好茶留客煮，香茝课童纫。欲识空为了，还知懒是真。释门推老宿，佛法在弥纶。乾坤容隐逸，寒暑互迁推。献果猿殊熟，衔花鹿不疑。食馀随洗钵，梵放辍谈诗。送客长松下，东头月上时。
次姚宪佥原礼韵简明上人古镜六首·其一
作者：陶宗仪
朝代：明
体裁：五言律诗

云栖常自寂，蠖屈岂求伸。翠竹真如理，青山妙色身。涤除三毒火，清净六根尘。出定寒宵永，明蟾挂碧旻。
次姚宪佥原礼韵简明上人古镜六首·其三
作者：陶宗仪
朝代：明
体裁：五言律诗

九山多胜槩，此地一丛林。石路循清涧，茅堂枕碧岑。野狐来听法，游衲问安心。虎树高千尺，师宁不嗣音。
次姚宪佥原礼韵简明上人古镜六首·其二
作者：陶宗仪
朝代：明
体裁：五言律诗

接流晴灌菊，陟巘昼扪萝。地僻经行少，心閒兴趣多。瘦筇县树底，坏衲晒岩阿。清盥无馀事，因笺證道歌。
次姚宪佥原礼韵简明上人古镜六首·其五
作者：陶宗仪
朝代：明
体裁：五言律诗

清寂山中景，逍遥物外身。好茶留客煮，香茝课童纫。欲识空为了，还知懒是真。释门推老宿，佛法在弥纶。
次姚宪佥原礼韵简明上人古镜六首·其六
作者：陶宗仪
朝代：明
体裁：五言律诗

乾坤容隐逸，寒暑互迁推。献果猿殊熟，衔花鹿不疑。食馀随洗钵，梵放辍谈诗。送客长松下，东头月上时。
次姚宪佥原礼韵简明上人古镜六首·其四
作者：陶宗仪
朝代：明
体裁：五言律诗

林日迟迟静，溪云淰淰轻。杂花閒自落，幽草细无名。慨我朱颜老，伤情白发明。何繇湔垢累，问道立前荣。
次张林泉韵
作者：陶宗仪
朝代：明
体裁：七言律诗

潜化芝兰四十春，多君文采玉为人。青灯风雨思还共，白发江湖老更亲。东汉独高严濑客，西畴自拟葛天民。沧江今日同耕钓，窃景前贤托此身。
次景讷庵韵送廷采
作者：陶宗仪
朝代：明
体裁：七言律诗

传家留得旧青毡，旅食西州五十年。老去秪知怀故国，晓来生怕送归船。九山影落三江口，丹杏花开二月天。最是东风双语燕，留人飞过酒尊前。
次曹雪林见寄韵
作者：陶宗仪
朝代：明
体裁：七言律诗

告老归来鬓已秋，山中庐墓境深幽。田园已遂陶彭泽，乡里争称马少游。戏彩庭前思远道，解缨风外濯清流。新诗题寄浑难和，笔力高于五凤楼。
次林泉韵简云庄
作者：陶宗仪
朝代：明
体裁：七言律诗

慈亲堂上笑开颜，画舫归来落照间。一劄分疏投柏府，诸郎迎候出林关。风尘涉世情当适，鸥鸟忘机意自閒。开岁元宵无几日，入城好约看灯山。
次胡万山韵荅陈祠部
作者：陶宗仪
朝代：明

坐树疏梅试一吟，纷纷霁雪落长林。？泉石鼎烹山茗，温火金凫爇水沈。幽意漫随寒日淡，故人遥住白云深。试看题寄新诗句，珠玉篇篇有赏音。
次胡万山韵荅陈祠部
作者：陶宗仪
朝代：明
体裁：七言律诗

坐树疏梅试一吟，纷纷霁雪落长林。�泉石鼎烹山茗，温火金凫爇水沈。幽意漫随寒日淡，故人遥住白云深。试看题寄新诗句，珠玉篇篇有赏音。
次胡别驾韵寄李仪曹至刚
作者：陶宗仪
朝代：明
体裁：七言律诗

皇帝徵除赞礼曹，御炉烟染越罗袍。太微垂象郎星近，仙步趋朝地位高。夙夜寅清宗秩祀，仪文开朗列英髦。嗟余白发怀思日，孤鹤长鸣在九皋。
次胡安州韵
作者：陶宗仪
朝代：明
体裁：七言律诗

宦成归老有馀晖，吟苦从教带减围。卜搆北山欣地僻，阅耕南亩虑年饥。云霄孤鹤盘旋过，野水閒鸥自在飞。炎暑困人多病暍，寄言莫怪往来稀。
次谢士英韵
作者：陶宗仪
朝代：明
体裁：七言律诗

郊原十里非凡境，屋宇无多似瀼西。新竹长来吟径小，绿杨缺处画桥低。茶浮石鼎儿新煮，诗满云笺手自题。乘兴看山出林麓，短筇一个影清溪。
次邵冠军客中见寄韵
作者：陶宗仪
朝代：明
体裁：七言律诗

重关列戟迟行舟，小雨吹烟凝不流。时迓檄书传帅命，数呼官酒破诗愁。江城已击扶摇上，海宇还期汗漫游。春树重重云莫合，怀人多在驿西楼。
次郁钝之韵
作者：陶宗仪
朝代：明
体裁：五言律诗

多病谁分药，穷愁只著书。青郊春雨稼，绿树野人居。天地身将老，朋游日渐疏。寄来诗句好，功业复何如。
次陆北岩韵二首
作者：陶宗仪
朝代：明

庐外圭田二亩强，乡邻佣力为移秧。百年冈垄衣冠閟，一径楸梧雨露凉。天地无情身老大，山林有分发苍浪。急流勇退人争羡，喜见春风日载阳。畎亩高低络翠径，树林茂密列云屏。水村沙路迢迢白，茅屋炊烟处处青。谷口樵歌西日暝，岩头虎啸晚风腥。先生归也山居静，童子篝灯月半扃。
次陆北岩韵二首·其一
作者：陶宗仪
朝代：明
体裁：七言律诗

庐外圭田二亩强，乡邻佣力为移秧。百年冈垄衣冠閟，一径楸梧雨露凉。天地无情身老大，山林有分发苍浪。急流勇退人争羡，喜见春风日载阳。
次陆北岩韵二首·其二
作者：陶宗仪
朝代：明
体裁：七言律诗

畎亩高低络翠径，树林茂密列云屏。水村沙路迢迢白，茅屋炊烟处处青。谷口樵歌西日暝，岩头虎啸晚风腥。先生归也山居静，童子篝灯月半扃。
次韵宁熙中上人姑苏纪游十首 其一 华山阻雨
作者：陶宗仪
朝代：明
体裁：七言律诗

东南风急布帆轻，长泖西来第一程。此日忽逢春莫雨，何人不望客中晴。烟峦朵朵鬟凝碧，石溜溅溅玉奏声。且向华山溪口泊，推篷涤研写幽情。
次韵宁熙中上人姑苏纪游十首 其七 游南峰寺
作者：陶宗仪
朝代：明
体裁：七言律诗

昔游曾记与诸贤，藉草高谈雪满颠。白鹤青骢开士逝，丹厓碧岫野花然。虎丘东去无多地，龙脉西通第二泉。长欲携书此中住，自随春雨种山田。
次韵宁熙中上人姑苏纪游十首 其三 山行偶兴
作者：陶宗仪
朝代：明
体裁：七言律诗

鬼护神呵两怪松，晚晴长阪绿阴浓。泉声喷壑溪东走，岚气涵空日下舂。毫楮出奁题好句，杖藜到处发奇踪。近来蜡得登山屐，拟约重游意未慵。
次韵宁熙中上人姑苏纪游十首 其九 宿观音寺
作者：陶宗仪
朝代：明
体裁：七言律诗

锡杖寻幽四月交，山中地位总清高。一庭萝月县金鉴，万壑松风响翠涛。云卧已知随处好，浪游无愧此生豪。上方梦觉清如洗，况是鹤鸣从九皋。
次韵宁熙中上人姑苏纪游十首 其二 喜晴
作者：陶宗仪
朝代：明
体裁：七言律诗

澹雾冥濛日晏升，揽衣遥见阖闾城。十分天气依然好，一色波光远近明。紫燕将雏花上语，锦鸠呼妇树头鸣。道傍农父交相庆，菜麦青青喜快晴。
次韵宁熙中上人姑苏纪游十首 其五 游灵岩
作者：陶宗仪
朝代：明
体裁：七言律诗

灵岩拔起拱诸峰，林壑深幽与昔同。谁念夫差罢敝后，莫逃范蠡计谋中。弹琴石老菭花紫，响屧廊空夕照红。里叟不谙亡国恨，至今犹说馆娃宫。
次韵宁熙中上人姑苏纪游十首 其八 沈一庵山居
作者：陶宗仪
朝代：明
体裁：七言律诗

懒性生憎世累萦，功名从此不相能。堂成自可同兰若，客至何妨话葛藤。仪宇如如瑶圃月，心怀炯炯玉壶冰。扁舟早晚相寻去，湖上群峰取次登。
次韵宁熙中上人姑苏纪游十首 其六 游天平
作者：陶宗仪
朝代：明
体裁：七言律诗

树木沈沈翠作堆，瘦筇缓步首频回。天平山水真佳矣，文正祠堂亦壮哉。碧落高寒超下界，白云清煖隔浮埃。长怀往事成悽断，为读残碑剔藓苔。
次韵宁熙中上人姑苏纪游十首 其十 寻僧不遇
作者：陶宗仪
朝代：明
体裁：七言律诗

肩舆伊轧度嵚岑，义重宗乘故远寻。涧雨收时花作阵，岩扉掩处笋成林。蒲龛香歇閒清昼，石鼎烟销锁绿阴。那得相逢话畴昔，嗟哉时序百年心。
次韵宁熙中上人姑苏纪游十首 其四 游天池
作者：陶宗仪
朝代：明
体裁：七言律诗

雨馀弭棹钓矶头，一锡翩翩纵远眸。翠壁石蹲形似虎，龙渊云堕气如牛。人间幻出三千界，天上移来十二楼。更陟层颠穷睇盼，只疑咫尺是瀛洲。
次韵宁熙中上人姑苏纪游十首·华山阻雨
作者：陶宗仪
朝代：明

东南风急布帆轻，长泖西来第一程。此日忽逢春莫雨，何人不望客中晴。烟峦朵朵鬟凝碧，石溜溅溅玉奏声。且向华山溪口泊，推篷涤研写幽情。澹雾冥濛日晏升，揽衣遥见阖闾城。十分天气依然好，一色波光远近明。紫燕将雏花上语，锦鸠呼妇树头鸣。道傍农父交相庆，菜麦青青喜快晴。鬼护神呵两怪松，晚晴长阪绿阴浓。泉声喷壑溪东走，岚气涵空日下舂。毫楮出奁题好句，杖藜到处发奇踪。近来蜡得登山屐，拟约重游意未慵。雨馀弭棹钓矶头，一锡翩翩纵远眸。翠壁石蹲形似虎，龙渊云堕气如牛。人间幻出三千界，天上移来十二楼。更陟层颠穷睇盼，只疑咫尺是瀛洲。灵岩拔起拱诸峰，林壑深幽与昔同。谁念夫差罢敝后，莫逃范蠡计谋中。弹琴石老菭花紫，响屧廊空夕照红。里叟不谙亡国恨，至今犹说馆娃宫。树木沈沈翠作堆，瘦筇缓步首频回。天平山水真佳矣，文正祠堂亦壮哉。碧落高寒超下界，白云清煖隔浮埃。长怀往事成悽断，为读残碑剔藓苔。昔游曾记与诸贤，藉草高谈雪满颠。白鹤青骢开士逝，丹厓碧岫野花然。虎丘东去无多地，龙脉西通第二泉。长欲携书此中住，自随春雨种山田。懒性生憎世累萦，功名从此不相能。堂成自可同兰若，客至何妨话葛藤。仪宇如如瑶圃月，心怀炯炯玉壶冰。扁舟早晚相寻去，湖上群峰取次登。锡杖寻幽四月交，山中地位总清高。一庭萝月县金鉴，万壑松风响翠涛。云卧已知随处好，浪游无愧此生豪。上方梦觉清如洗，况是鹤鸣从九皋。肩舆伊轧度嵚岑，义重宗乘故远寻。涧雨收时花作阵，岩扉掩处笋成林。蒲龛香歇閒清昼，石鼎烟销锁绿阴。那得相逢话畴昔，嗟哉时序百年心。
次韵曦讲师南仲牧閒园杂咏十首
作者：陶宗仪
朝代：明

树林郁茂即祗园，种药栽蔬要剪繁。甘菊医方能疗目，频分野老瀹曈昏。蒿藜非类便须锄，菜甲青青小雨初。更待明年春笋出，就林烧熟味如酥。曲径傍边薝卜林，蕊头朵朵缀璚簪。经馀未把袈裟解，静嗅清香坐树阴。日涉名园引兴长，绿阴多处石床凉。花时那似今番好，翠筱娟娟过粉墙。幽草疏花静里看，桐阴穿膝坐蒲团。顿除妄念机缘息，方寸无萦眼界宽。莴苣青青早芥红，引流分灌露华丛。园丁采掇供香积，日日携筐向此中。小筑垣墉缭四陲，前头即是梵王祠。沼花新吐芬陀利，石钵溪泉献一枝。新添野圃四无邻，埽径时时款逸民。展席松阴谈妙觉，我来借榻或经旬。芳草池塘蛙乱啼，青松未长鹤巢低。坡陀谁种閒桃李，玉立修篁个个齐。牧閒不与世争能，云护柴关玉作层。客到莫嫌无供养，凿池栽藕种茭菱。
次韵曦讲师南仲牧閒园杂咏十首·其一
作者：陶宗仪
朝代：明
体裁：七言绝句

树林郁茂即祗园，种药栽蔬要剪繁。甘菊医方能疗目，频分野老瀹曈昏。
次韵曦讲师南仲牧閒园杂咏十首·其七
作者：陶宗仪
朝代：明
体裁：七言绝句

小筑垣墉缭四陲，前头即是梵王祠。沼花新吐芬陀利，石钵溪泉献一枝。
次韵曦讲师南仲牧閒园杂咏十首·其三
作者：陶宗仪
朝代：明
体裁：七言绝句

曲径傍边薝卜林，蕊头朵朵缀璚簪。经馀未把袈裟解，静嗅清香坐树阴。
次韵曦讲师南仲牧閒园杂咏十首·其九
作者：陶宗仪
朝代：明
体裁：七言绝句

芳草池塘蛙乱啼，青松未长鹤巢低。坡陀谁种閒桃李，玉立修篁个个齐。
次韵曦讲师南仲牧閒园杂咏十首·其二
作者：陶宗仪
朝代：明
体裁：七言绝句

蒿藜非类便须锄，菜甲青青小雨初。更待明年春笋出，就林烧熟味如酥。
次韵曦讲师南仲牧閒园杂咏十首·其五
作者：陶宗仪
朝代：明
体裁：七言绝句

幽草疏花静里看，桐阴穿膝坐蒲团。顿除妄念机缘息，方寸无萦眼界宽。
次韵曦讲师南仲牧閒园杂咏十首·其八
作者：陶宗仪
朝代：明
体裁：七言绝句

新添野圃四无邻，埽径时时款逸民。展席松阴谈妙觉，我来借榻或经旬。
次韵曦讲师南仲牧閒园杂咏十首·其六
作者：陶宗仪
朝代：明
体裁：七言绝句

莴苣青青早芥红，引流分灌露华丛。园丁采掇供香积，日日携筐向此中。
次韵曦讲师南仲牧閒园杂咏十首·其十
作者：陶宗仪
朝代：明
体裁：七言绝句

牧閒不与世争能，云护柴关玉作层。客到莫嫌无供养，凿池栽藕种茭菱。
次韵曦讲师南仲牧閒园杂咏十首·其四
作者：陶宗仪
朝代：明
体裁：七言绝句

日涉名园引兴长，绿阴多处石床凉。花时那似今番好，翠筱娟娟过粉墙。
次韵答山泉上人曦
作者：陶宗仪
朝代：明
体裁：七言律诗

绿溪野径僻通村，百尺梧桐翠长孙。海色曙凝生白室，香云晴护牧閒园。额辉郡乘招提古，名重乡评行业尊。近掣藏函翻般若，何当联席与精论。
次韵答张林泉五首
作者：陶宗仪
朝代：明

忆昔交游各少年，君年八十愈昂然。幅巾短杖林和靖，斗酒长篇李谪仙。修竹檐前香细细，落花风外影跹跹。有时饭罢无馀事，展席科头自在眠。绘像耆英古有堂，先生鬓发已苍浪。写书简竹枯鲜碧，临帖笺藤捣硬黄。潮汐去来溪一曲，垣墉周匝树千章。执经弟子皆循饬，道统真传溯紫阳。倦草淮南大小山，此身长与白云閒。南邻北舍相欢洽，西陌东阡自往还。笔势纵横惊雨骤，文词奇古发天悭。几时共剪西窗烛，尊酒高谈一破颜。百年孤抱岁寒心，不觉头颅雪满簪。梧陌鼎烟时瀹茗，石床衣露夜横琴。水云深处成真赏，风月良辰动苦吟。欲访郊居曾有约，桃花浪煖一篙深。枕流漱石豁烦襟，日月容光实照临。御笔曾题田氏宅，王门莫听戴逵琴。明经教子传家学，买宅租田罄橐金。寿格期颐能有几，垂垂白发送光阴。
次韵答张林泉五首·其一
作者：陶宗仪
朝代：明
体裁：七言律诗

忆昔交游各少年，君年八十愈昂然。幅巾短杖林和靖，斗酒长篇李谪仙。修竹檐前香细细，落花风外影跹跹。有时饭罢无馀事，展席科头自在眠。
次韵答张林泉五首·其三
作者：陶宗仪
朝代：明
体裁：七言律诗

倦草淮南大小山，此身长与白云閒。南邻北舍相欢洽，西陌东阡自往还。笔势纵横惊雨骤，文词奇古发天悭。几时共剪西窗烛，尊酒高谈一破颜。